Milići: Obavljen prvi bezbolni porod - UPSMedia Milići: Obavljen prvi bezbolni porod – UPSMedia\nMilići: Obavljen prvi bezbolni porod\nmaj 3, 2018 januar 15, 2019 urednik\nU porodilištu Specijalne bolnice iz hirurških oblasti “Boksit” u Milićima nedavno je uvedena i procedura bezbolnog porođaja, metodom takozvane epiduralne analgezije i obavljen je prvi porod tom metodom porodilji iz Zvornika.\nŠef porodilišta i odjeljenja ginekologije pri Specijalnoj bolnici Sanja Kalajdžić rekla je novinarima da je od novembra prošle godine, kada je porodilište počelo sa radom, do danas, obavljeno više od 110 porođaja.\nTakav bilans se smatra fantastičnim uspjehom, s obzirom da u naposrednom okruženju radi još jedno porodilište, koje je među najvećim u Republici Srpskoj.\nKalajdžićeva je dodala da je porodilište od samog početka koncipirano po “bejbi-frendli” sistemu, no da su preduzeti koraci da stekne i epitet bolnice “prijatelj majke”.\n“U razvijenim zemljama to je već standardna procedura pri porođaju, no na našim prostorima još se izvodi na zahtjev porodilje. Prednost metode je to što se u toku porođaja trudnica oslobađa bola, čime se eliminiše strah od porođaja. To je važno za smanjenje zahtjeva za obavljanje poroda carskim rezom, bez akušerske indikacije”, rekla je Sanja Kalajdžić.\nU porodilištu do sada nisu imali problema sa prijevremeno rođenim bebama, kada se trudnoća dijagnostikuje kao potencijalni prijevremeni porod, zbrinjava se transportom porodilje do ustanove tercijarnog nivoa, gdje će biti adekvatno zbrinuta, objašnjava ona.\nOna je navela da bolnica posjeduje i transportni inkubator za eventualno neki porod koji se desi akcidentalno i da se beba može bezbjedno transportovati do prve referentne ustanove.\nPrema njenim riječima, u okviru koraka koji su predviđeni da bi porodilište dobilo epitet “prijatelj majke”, data je i mogućnost ocu djeteta da prisustvuje porođaju, no do sada nije bilo interesovanja očeva za tako nešto.\n← Merjema Peštalić, Andrea Janković i Kristina Stanojević – zlatne medalje na Balkanskom prvenstvu\nPonovo radi radio u Bratuncu →\nmaj 10, 2021, 7:21 am


Povodom manifestacije „Dani Zaima Muzaferije“ predstavnici Udruženja „Ars Tragovi“ kod gradonačelnika Mirze Ganića – Magazin Plus\nHome/-TopSLIDE/Povodom manifestacije „Dani Zaima Muzaferije“ predstavnici Udruženja „Ars Tragovi“ kod gradonačelnika Mirze Ganića\nPovodom manifestacije „Dani Zaima Muzaferije“ predstavnici Udruženja „Ars Tragovi“ kod gradonačelnika Mirze Ganića\nPovodom 18. po redu manifestacije „Dani Zaima Muzaferije“ koja se naredne sedmice održava u našem gradu, gradonačelnik Mirza Ganić danas se sastao sa predstavnicima Udruženja „Ars Tragovi“ koje je i organizator ovog značajnog kulturnog događaja. Predsjednik udruženja Rasim Kadić je gradonačelnika upoznao sa ovogodišnjom manifestacijom, ali i svim detaljima koji prate organizaciju jednog ovakvog događaja.\n– Za ove godine koliko organizujemo manifestaciju ona je postala kulturni događaj prepoznatljiv u cijeloj BiH, a od manifestacije posvećene Zaimu Muzaferiji postala je manifestacija koja afirmiše mlade bh.umjetnike. I ove godine imamo respektabilan program, a posebno bih se zahvalio Gradskoj upravi Visoko i gradonačelniku Mirzi Ganiću koji su prepoznali značaj manifestacije, pa nas i finansijski podržali kao nikada ranije. – kazao je između ostalog Kadić, te naglasio kako je Visoko jedan od rijetkih bh.gradova koji se može pohvaliti institucijama kulture poput Teatra „Total“ ili Galerije „Likum“.\nGradonačelnik Ganić je kazao kako je ova Gradska uprava posvećena vraćanju kulture i sporta u Visoko.\n– Kvalitetni sadržaji koje će naši sugrađani vidjeti tokom ovogodišnje manifestacije su važni za kulturni život našeg grada. Nadamo se da ćemo u budućnosti imati i kontinuitet i redovne kulturne sadržaje koji će obogatiti život Visokog, a ljudima uključenim u organizaciju ove manifestacije želim čestitati na radu, trudu i posvećenosti tome da ova manifestacija postane poznata i priznata širom BiH, ali i regiona. – kazao je gradonačelnik Ganić.\nPored razgovora o manifestaciji tema je bila i zgrada Gradskog kina koju je potrebno osposobiti i vratiti joj njezinu funkciju, a već postoje i ideje o rješavanju pitanja zgrade Gradskog kina u Visokom, pa će tim povodom uskoro biti organizovan i poseban sastanak.\nKvalifikacije za Svjetsko prvenstvo košarkašica održat će se u tri grada\nBraća Konjičanin na Svjetskom rukometnom prvenstvu u Španiji


Dačić i Helbah o saradnji Srbije i Nemačke – Južnobanatske Vesti\nŠef srpske diplomatije Ivica Dačić razgovarao je u Beogradu sa ambasadorom Kristijanom Helbahom, izaslanikom Ministarstva spoljnih poslova Nemačke za Jugoistočnu Evropu, zemlje EFTA i Tursku, o unapređenju saradnje Srbije i Nemačke.\nDačić istakao je da su odnosi Srbije i Nemačke „na veoma visokom nivou, da ih karakterišu intenzivna saradnja na svim poljima, dijalog na visokom nivou i konstantan trend unapređenja“, saopštilo je Ministarstvo spoljnih poslova.\nĐurić i Helbah\nDirektor Kancelarije za Kosovo i Metohiju Marko Đurić je sa izaslanikom za Jugoistočnu Evropu u Ministarstvu spoljnih poslova Nemačke, ambasadorom Kristijanom Helbahom, razgovarao o problemima srpskog naroda na Kosovu i Metohiji i nemačku delegaciju upoznao sa tokom dijaloga Beograda i Prištine.\nDačić je naglasio da su bilateralni odnosi znatno unapređeni poslednjih godina, ne samo na političkom, već i na ekonomskom planu.\nObim spoljnotrgovinske razmene je prošle godine dostigao skoro četiri milijarde evra, Nemačka je jedan od najvećih investitora, a preko 370 nemačkih kompanija u Srbiji zapošljava oko 35 hiljada radnika, navodi se u saopštenju.\nDačić je rekao da Srbija želi da unapređuje sveukupnu saradnju sa Nemačkom i podsetio da pruža značajan doprinos stabilnosti i jačanju saradnje u regionu, navodeći da će nastaviti sa konstruktivnom politikom u tom pravcu.\nKristijan Helbah, piše u saopštenju, složio se sa ocenom kvaliteta medjudržavnih odnosa i naglasio da Berlin Srbiji pridaje najvažniju ulogu za stabilnost i unapredjenje saradnje u regionu.\nNemački zvaničnik je naglasio da je Srbija ne samo najveća i najvažnija zemlja, regiona već i zemlja s najvećim potencijalom i administrativnim i drugim kapacitetima, prvenstveno u kontekstu evropskih integracija.\nAmbasador Helbah je istakao da je za Nemačku veoma važno da Srbija nastavi konstruktivnu ulogu, jer je stabilnost regiona važna i za Nemačku i za Evropu u celini.\nPrema njegovim rečima, Nemačka visoko ceni politiku i odnos Srbije prema migrantima, piše u saopštenju Ministarstva inostranih poslova Srbije.


Konferencija za novinare FK “Mačva” pred start Prve lige Srbije – Podrinske\nKonferencija za novinare FK “Mačva” pred start Prve lige Srbije\nFK “Mačva” u petak je održao konferenciju za novinare povodom starta prvenstva u Prvoj ligi Srbije. U prvom kolu, Šapčani dočekuju ekipu FK “Sloboda” iz Užica, a utakmica počinje u 17:30h. Mačvino prvo gostovanje, u okviru drugog kola, je FK “Zemun”.\nSutrasnja prva utakmica pokazaće šta je urađeno u pripremnom periodu, a ono što je evidentno, klub je uspeo da angažuje kvalitetna pojačanja, koja će taj status morati da potvrde i na terenu, istakao je šef Stručnog štaba Predrag Rogan. “Ono što je možda i najveća vrednost ekipe, jeste što je ostao na okupu sastav iz prošle sezone. Novi momci su opravdali naša očekivanja i kroz pripremne utakmice su pokazali da smo ih sa pravom doveli i da ce biti pojačanja u nastupajućem šampionatu. Što se tiče samog prvenstva, mi smo spremni a za sutrašnju utakmicu, momci su sami sebi nametnuli jedan imperativ, pre svega dobre igre i rezultata i željno očekuju, kao i svi mi u klubu početak prvenstva. Prvo kolo samo po sebi nosi težinu i mi smo spremni da odgovorimo svim tim izazovima, sa jednom pre svega mirnoćom, sa stabilnošću u igri i energijom koju oni pokazuju iz treninga u trening i sa jednom strašću da napravimo pozitivan rezultat i uspešno počnemo ovu sezonu”.\nU prvoj utakmici, kako navodi Rogan, od novajlija neće nastupati Perica Stančeski jer još uvek nije završena papirologija, kao i Đermanović koji je dobio crveni karton u poslednjem kolu prošlog šampionata. “Ekipa je nameštena, zna se ko počinje, ja to od njih ne krijem, kako bi se i oni mentalno spremili za zadatak. Naravno nijedna ekipa nije u top formi u prvoj utakmici i ne želim da na njih stavljam breme dobrog rezultata, pred nama je još 29 utakmica, ali sigurno je da ćemo dati sve od sebe” istakao je Rogan na konferenciji za novinare.\nNemanja Lekanić i Nikola Milinković, od prvog dana nisu na pripremama zbog povreda. Lekanić je operisan pre tri dana i u trenažni proces će ući kroz mesec dana, dok Milinković nije odradio kvalitetnu rehabilitaciju povrede, ali kada budemo znali nešto više, obavestićemo i medije o tome, navodi Rogan.\nStručni štab je takođe dobio pojačanje i u radu sa prvotimcima, treneru Roganu značajnu pomoć pruža pomoćnik trenera, Siniša Radak. “Velika mi je čast da dođem u klub sa tradicijom kakvu ima Mačva i da ovde nastavim sa radom na način kako je to započeo šef Stručnog štaba Predrag Rogan prošle godine, tako da sam se jako brzo uklopio u atmosferu i smatram da će ovaj kolektiv sa pojačanjima, odigrati značajnu ulogu u prvenstvu, kaže Radak.\nNovajlije u prvom timu FK “Mačva” su Bojan Matić koji igra na poziciji špica, Marko Stančetić (napadač), Marko Memedović (krilo), Lazar Ivić (vezni), Dejan Blagojević (levi bek) i Perica Stančeski (vezni).\n“Došli smo da pojačamo klub i da ispunimo to zbog čega su nas i angažovali ovog leta. Na nama je da na terenu dokažemo da vredimo i da smo zbog toga ovde. U pripremnom periodu radili smo dobro, uklopili smo se u ekipu, svi su nas sjajno prihvatili i mislim da uopšte neće biti problema, kao što ih i do sada nije bilo”, kaže jedan od novajlija u redovima crveno-crnih, Marko Memedović.\nPerica Stančeski se u ponedeljak priključio ekipi, koju još uvek tek upoznaje i nakon okončanja postupka oko registracije, imaće pravo da konkuriše za mesto u ekipi, na mestu veznog igrača.\n“Na nama je da opravdamo očekivanja Stručnog štaba i navijača i nadam se da ćemo uspeti da već u prvom kolu ostvarimo uspeh”, ističe novajlija Dejan Blagojević koji igra na poziciji levog beka\nMarko Stančetić, sa osmehom ističe da mu je ovo već drugi mandat u klubu. “Imali smo utakmicu sa Slobodom iz Užica i tada smo ih dobili sa 2:0, tako da se nadam da će i sutrašnja utakmica biti završena bar sa rezultatom od 2:0.”\nKlub su napustili Marko Janković, Nenad Đukanović, Darko Isailović i Aleksandar Dragojević.\nSezonske karte za predstojeću prvoligašku sezonu nalaze se u prodaji i to po ceni od 1.500 dinara za građane i 1.000 dinara za penzionere. Mogu se, uz obaveznu fotografiju, preuzeti u prostorijama FK “Mačva”.\nInače, PR služba FK “Mačva” potpisala je Memorandum o saradnji sa web portalom srbijasport.net na osnovu kojeg će FK “Mačva” biti korisnik potpuno novog resursa na sajtu – Open Channel News (OCN) platforme za emitovanje vesti i servisnih informacija kluba. Kao jedan od najposećeniji sportskih sajtova u Srbiji, srbijasport.net koji u svojoj bazi podataka ima vise od 4 hiljade klubova, radi na tehnološkom razvoju sajta, kako bi svi korisnici imali bzu i tačnu informaciju. FK “Mačva” ovim Memorandumom na svojoj OCN platformi imaće mogućnost da postavlja sve važne informacije o aktivnostima kluba, video zapise i fotografije. Takođe, srbijasport.net daje mogućnost da u okviru naše platforme koristimo i prostor za reklamne banere, pa ovim putem i poziv svim zainteresovanim privrednim subjektima iz Šapca i Srbije da rezervišu mesto za svoju reklamu na najpopularnijem sportskom sajtu u Srbiji i van njenih granica. OCN platforma srbijasport.net uskoro će biti aktivna, a FK “Mačva” će biti među prvim korisnicima ovog resursa u društvu velikih sportskih klubova.


22. maj 2015. 08:27:10\tPročitano 2207 puta\nTo je juče rekao Veselin Pješčić, viceguverner NBS na prezentaciji Izveštaja o inflaciji za maj, i dodao da su dezinflatorne pritiske u Srbiji ublažile monetarne mere koje je NBS preduzimala, kao i kontrolisano slabljenje dinara u drugoj polovini prošle godine.\n- U Srbiji, kao i u okruženju, već duži vremenski period prisutni su snažni dezinflatorni pritisci, a inflacija se kreće ispod dozvoljenog odstupanja od cilja i relativno je stabilna - istakao je Pješčić. - Prema očekivanjima NBS, inflacija će se u granice cilja vratiti u drugoj polovini godine i tome će, pre svega, doprineti iščezavanje efekata niskih cena primarnih poljoprivrednih proizvoda i rast regulisanih cena.\nNa pitanje koliki bi trebalo da bude porast cene struje da bi se ostvarila projekcija inflacije NBS, on je rekao da je centralna banka uzele srednju vrednost o kojoj se ranije razgovaralo, odnosno 7,5 odsto.\n- To povećanje bi trebalo da doprinese povećanju indeksa potrošačkih cena za 0,35 baznih poena - rekao je Pješčić. - Korekcija kontrolisanih cena ubrzaće povratak inflacije u granice cilja, ali će do njega svakako doći. Mere monetarne politike koje je NBS do sada preduzela trebalo bi, takođe, da obezbede povratak inflacije u granice cilja i da se ona krajem godine kreće oko četiri odsto.


Ovo su detalji rekonstrukcije Vlade FBiH: Koja će biti nova ministarstva\nNaslovnica Posljednje vijesti Ovo su detalji rekonstrukcije Vlade FBiH: Koja će biti nova ministarstva\nPrema dogovoru, formirat će se i jedno potpuno novo ministarstvo, ono za porodicu, mlade i tehnologiju.\nSDA, HDZ BiH i SBB načelno su dogovorili kako će izgledati rekonstrukcija Vlade Federacije BiH.\nIako je na stolu „bilo svašta“, na kraju je dogovoreno da se Ministarstvo pravde i uprave razdvoji na dva, pa da FBiH ima Ministarstvo pravde i Ministarstvo uprave, kazao je za Radiosarajevo.ba izvor iz Federalne vlade.\nTakođer, ići će se na spajanje Ministarstva kulture i sporta i Ministarstva obrazovanja i nauke, pa ćemo dobiti jedno ministarstvo za ove četiri oblasti.\n„Postoje neke odluke ustavnih sudova gdje su obrazovanje i kultura dovedeni na rub legaliteta jer te oblasti nisu izvorna nadležnost Federacije, a i gabariti i broj zaposlenih u tim ministarstvima su mali i nema potrebe da tu imamo dva ministra… S druge strane, imamo glomazno Ministarstvo pravde i uprave gdje su zatrpani poslom“, pojasnio je naš izvor razloge rekonstrukcije.\nOsim ovoga, rekonstrukcija podrazumijeva spajanje Ministarstva trgovine s Ministarstvom razvoja, poduzetništva i obrta jer su i ona „mala“.\n„Aktuelan je problem odlaska ljudi. Potrebno je da se jedno ministarstvo bavi natalitetnom politikom i mladim“, kazali su u Vladi.\nBila je ideja da se razdvoji Ministarstvo energije, rudarstva i industrije tako što će se iz njega izuzeti industrija, ali se od toga odustalo jer je to „presloženo i ovi su sektori povezani“. Na stolu je bio i prijedlog da se Ministarstvo raseljenih osoba i izbjeglica ubaci u neko drugo ministarstvo, ali se i od toga zasada odustalo.\n„Ostaće isti broj ministarstava u Vladi FBiH jer se ne smije poremetiti balans. Taj broj je ustavna kategorija i morao bi se mijenjati Ustav ako bi se išlo na povećanje broja ministarstava“, rekao nam je drugi izvor iz Parlamenta FBiH.\nKada će do rekonstrukcije Vlade FBiH konačno i doći zasada nije poznato s obzirom da treba ići u paketu s imenovanjem nove federalne izvršne vlasti i Izbornim zakonom, o čemu konačnog dogovora još nema.\n„U paketu trebaju ići Izborni zakon koji se tiče prije svega Mostara, Zakon o Vladi FBiH i prateći dokumenti, i ide imenovanje nove izvršne vlasti. To bi trebao biti veliki paket koji će biti na jednoj sjednici Parlamenta FBiH“, kazali su nam iz Vlade.\nPrethodni članakJapanski milijarder trazi partnericu za put na Mjesec! Do sada mu se prijavilo dvadeset hiljada zena!\nNaredni članakDODIK NIKAD NERVOZNIJI Ukoliko se ovo desi, biće potpisana smrtna presuda za BiH\nOdlukom vlade FBiH formiran krizni štab za ekonomiju!\nPremijer Federacije Bosne i Hercegovine Fadil Novalić: Izmijenjen sastav Kriznog štaba FBiH jer nije odgovorio na zadatke\nDragan Čović: S osobnim zadovoljstvom mogu priopćiti da je Aluminij danas i službeno dobio novu šansu od Vlade FBiH\nSastanak sa Novalićem: Odlučeno da banke uvedu monotorij od tri mjeseca na plaćanje kredita za fizičke i pravne osobe u FBiH\nPotrebne hitne reakcije zvaničnika BiH zbog koronavirusa! Hrvatska već krenula u očuvanje ekonomije\nNew York Times javlja da su Amerikanci izgleda našli lijek za...


Sport arhiva vesti 31.03.2019 - Naslovi.net\nHarden "izlomio" Bogdanovića, pa mu zapretio VIDEO\nU meču između Hjustona i Sakramenta glavni okršaj vodili su Bogdan Bogdanović i Džejms Harden. Harden je "nosio" Hjuston do pobede nad Kingsima rezultatom 119:108. "Brada" je ostvario nestvaran tripl dabl od 50 poena, 11 skokova i deset asistencija… »\nVesti online: Bogdanović odličan, Hardenovih 50 poena i dvehiljadita trojka (VIDEO)B92: Bogdanović briljirao u Hjustonu, "vanzemaljac" Harden srušio Kingsejoš 7 povezanih\nPODGORICA: Košarkaši Budućnosti pobedili su večeras u Podgorici zagrebačku Cedevitu sa 87:72 (16:17, 17:14, 25:19, 29:22) i izborili majstoricu u polufinalnoj seriji plej-ofa ABA lige. Edvin Džekson bio je najefikasniji u pobedničkoj ekipi sa 15… »\nB92: Budućnost sjajnim drugim poluvremenom izjednačila na 1-1!N1 Info: Budućnost uzvratila udarac, odluka u Zagrebu!još 7 povezanih\nATP majami: Federer uništio Iznera za 101. trofej u karijeri!\nU finalu mastersa u Majamiju Rodžer Federer je pobedio Džona Iznera sa 2:0 u setovima (6:1 i 6:4). Rodžeru Federeru godine ne mogu ništa, Švajcarac kao veteran gospodari teniskim terenima. On je u finalu Majamija do nogu potukao branioca trofeja… »\nB92: Federer osvojio titulu u MajamijuVesti online: Federer četvrti put prvak Majamija, 101. titula (VIDEO)još 7 povezanih\n31.03.2019 Sport, izvori


Pripadnici Policijske uprave u sarajevskom naselju Ilidža uhapsili su muškarca iz Bangladeša zbog sumnje da je napao policajca koji je obavljao svoj posao.\nOsoba čiji su inicijali F.S. /47/ juče je u Ulici Nikole Šopa u opštini Ilidža fizički napala policijskog službenika prilikom intervencije, saopšteno je iz policije.\nO incidentu je obavešten tužilac Kantonalnog tužilaštva u Sarajevu, a F.S. je predat u kantonalni Odsek za zadržavanje osoba lišenih slobode.\nPolicijski službenici nastavljaju rad na rasvetljavanju i dokumentovanju navedenog krivičnog dela, navodi se u saopštenju.


Selfi foto-takmičenje "Delimo kulturno nasleđe" - oradio.rs\nSelfi foto-takmičenje "Delimo kulturno nasleđe"\nOve godine Evropska unija obeležava Evropsku godinu kulturnog nasleđa pod sloganom "Naše nasleđe: gde prošlost susreće budućnost". EU info centar u Beogradu i Delegacija Evropske unije u Srbiji su u okviru kampanje kulturnog nasleđa raspisali Instagram selfi foto-takmičenje "Delimo kulturno nasleđe" čiji je cilj promovisanje mesta srpske i evropske kulturne baštine.\nPotrebno je da takmičari na svom Instagram profilu podele selfi sa primerom srpskog ili evropskog kulturnog nasleđa i taguju EU info centar uz hashtag-ove #EvropaZaKulturu i #EuropeForCulture, čime se kandiduju da osvoje jednu od tri vredne nagrade: robne vaučere u vrednosti od 300, 200 ili 100 evra u dinarskoj protivvrednosti. Takmičenje traje do 21. maja, a mogu učestvovati svi stanovnici Srbije stariji od 16 godina.\nOdluku o najboljim fotografijama doneće tročlani žiri koji čine predstavnici Delegacije EU u Srbiji, EU info centra i Profesionalnog udruženja fotografa. Svečano proglašenje pobednika biće održano 31. maja u EU info centru, kada će biti otvorena i izložba napravljena od 20 najlepših selfija (tri pobednička i 17 najkreativnijih po oceni žirija).\nViše o takmičenju možete pročitati na sajtu EU info centra.\nTokom 2018. godine širom Evrope biće organizovani mnogobrojni događaji i manifestacije, te pokrenuta serija inicijativa sa ciljem podsticanja građana da otkriju šta je to kulturno nasleđe njihovih gradova, regiona, zemalja i Evrope.\nDelegacija EU u Srbiji i EU info mreža (EU info centarBeogradi EU info kutci u Nišu i Novom Sadu) prirediće više od 40 događaja u Beogradu, Novom Sadu, Nišu, Novom Pazaru i drugim gradovima radi podizanja svesti o zajedničkom kulturnom nasleđu i ojačavanju osećaja pripadnosti zajedničkom evropskom prostoru.\nSve događaje možete pratiti na sajtu kampanje.\nNapravi savršen selfi\nKoliko puta ste hteli da napravite dobar selfi, ali niste uspeli jer fotografisanje zahteva da pritisnete dugme svaki put kada…


Rusija: Zaustavili smo krvoproliće u Nagorno-Karabahu – Borba\nMinistar spoljnih poslova Rusije Sergej Lavrov je nakon sastanka sa predsjednikom Azerbejdžana Ilhamom Alijevom u Bakuu izjavio da su učesnici sastanka potvrdili da ne postoji alternativa trilateralnom sporazumu o Nagorno-Karabahu.\nOn je dodao da je taj sporazum „zaustavio krvoproliće i položio temelje za dugoročno rješenje situacije oko Nagorno-Karabaha“.\n„Predsjednik Azerbejdžana je danas posebnu pažnju posvetio potrebi dosledne, savjesne realizacije svih elemenata zajedničkog, trilateralnog sporazuma o Karabahu“, rekao je Lavrov.\n„Mi takođe primećujemo da postoje pokušaji da se dovedu u pitanje ti sporazumi. Ali ja smatram da se oni neće ovjenčati uspjehom, prije svega jer su zemlje koje kopredsedavaju Minskom grupom OEBS-a, a to su, pored Rusije, Francuska i SAD, više puta naglašavale da postoji potreba da se problemi u Nagorno-Karabahu rješavaju na osnovu tih istih principa koji se sada materijalizuju u razvoju i sprovođenju trilateralne zajedničke izjave“, rekao je Lavrov.\nPrema njegovim riječima, sporazum lidera je usmjeren na to da se realizuju uslovi koji su sada stvoreni, a čija će realizacija omogućiti ljudima, koji su tu oduvijek živeli, da se vrate suživotu.\nRuska delegacija u sastavu ministra odbrane Rusije Sergeja Šojgua, ministra spoljnih poslova Rusije Sergeja Lavrova, zamjenika predsjednika vlade Rusije Alekseja Overčuka, ministra zdravlja Rusije Mihaila Muraška, šefice „Rospotrebnadzora“ Ane Popove danas je, nakon Jermenije, doputovala i u Baku.\nPodsjetimo, lideri Rusije, Azerbejdžana i Jermenije, Vladimir Putin, Ilham Alijev i Nikol Pašinjan, potpisali su 9. novembra zajedničku izjavu o potpunom prekidu borbenih dejstava u Nagorno-Karabahu.


Fakti | Borba Info\n01/07/2022\tFakti 0\nU petom mesecu specijalne vojne operacije demilitarizacije i denacifikacije Ukrajine, Kijev je počeo da govori o mogućoj podeli teritorije same Rusije. Istovremeno, Nezaležnaja ne samo da bi trebalo da vrati sve svoje teritorije od marta 2014. godine, već i da „uzgoji“ Kuban. Kod nas takve izjave izazivaju samo prijateljski smeh …\n29/06/2022\tFakti 0\nU prethodnom tekstu sam započeo pregled stručne analitike o našoj specijalnoj operaciji u Ukrajini, koja traje od 24. februara. Tu smo rastavili samo Jakova Kedmija i složili se sa njegovim argumentima da se ratovi ne vode na ovaj način. Ali cela poenta je (i Jakov Kedmi je to već shvatio) …\nSvetski mediji demonstriraju nemoć bicikliste iz Bele kuće, njegove ponižavajuće beleške, koji potvrđuju da fotelju predsednika Sjedinjenih Država zaseda starija, nesposobna, možda i nesposobna osoba. Bajdenovi protivnici iz Republikanske partije iz ovoga zaključuju da politiku SAD određuje senil, zbog čega su nastale sve nevolje Amerike. Hitno treba da promenimo starca …\n28/06/2022\tFakti 0\nEpigraf: „Šta će biti potrebno državnom sekretaru Blinkenu, šefu Pentagona Ostinu i samom predsedniku Bajdenu da shvate da smo već izgubili u Ukrajini, da su svi naši napori uzaludni i da ne možemo više ništa da uradimo u vezi sa Rusima? Da je vreme za prikupljanje igračaka, mama zove kući! …\nRazgovori predsednika Putina i Lukašenka u Sankt Peterburgu završeni su senzacionalnom vešću. Vladimir Putin je rekao da će Rusija prebaciti u Belorusiju raketne sisteme Iskander-M. Oni mogu da koriste rakete u konvencionalnom i u nuklearnom oružju. Pratite “Borbine” odabrane vesti na mreži “Telegram”, na Android telefonima ili desktop računarima OVDE Pored …\nTestiranje Putinove snage: Odnose sa Zapadom čeka nova eksplozija!\nSvakog leta mi se uvek desi ova situacija: svakako treba da pišem o nečemu, ali kako mi se čini, nema mnogo o tome. U vrelo leto 2022. slična nesreća mi se dogodila ovog ponedeljka. Što se tiče informacija, to je potpuni haos. Blumberg je, međutim, izvestio da je u Rusiji …\nSastanak Evropskog parlamenta održan dan ranije, tokom kojeg je usvojena rezolucija o davanju statusa kandidata za prijem u Evropsku uniju Ukrajini i Moldaviji, zaista će ući u istoriju. Ali samo kao referentni primer kolektivnog cinizma i trijumfa „političke svrsishodnosti“, zajedno sa „dvostrukim standardima“ nad zdravim razumom i samim vrednostima, koje …\n24/06/2022\tFakti 0\nPoljska, koja je pod zaštitom NATO-a, ne vidi izglede za agresiju Rusije na nju ali je zabrinuta, zbog takozvanog „Suvalki koridora“, izjavio je premijer ove zemlje Mateuš Moravjecki. „Poljska je članica najmoćnijeg vojnog saveza u istoriji sveta. Ne mislim da će se Rusija usuditi da digne ruku na najjači savez“, …\nPage 1 of 14412345\t»\t102030...Poslednja


Kurti: Srbija je došla na Kosovo genocidom i otišla sa genocidom – Radio Gora\nKrasnići: Spremni smo za novi talas koronavirusa, imamo manjak medicinskih sestara\nHVALA HRVATSKA Zgrada Vlade Kosova osvijetljena bojama hrvatske zastave\nVitia: Kosovo ugroženo delta sojem, vakcinišite se što je prije moguće\nKosovo ukinulo porez na građevinske blokove uvezene iz Srbije\nKurti: Srbija je došla na Kosovo genocidom i otišla sa genocidom\nNa sastanku smo razmenili darove, ja sam njima dao tri knjige, a oni meni tri uvrede“, poručio je danas nakon sastanka u Briselu predvodnik prištinske delegacije za pregovore u Briselu, Aljbin Kurti. Kosovski premijer je ujedno kazao da nisu tačni navodi predsjednika Srbije, da je danas odbio da se obaveže na nečinjenje akcija koje mogu dovesti do destabilizacije.\nSa druge strane, potvrdio je da je kosovska delegacija optužila Srbiju za više genocida na Kosovu. Govoreći o slučaju srpske povratnice, Dragice Gašić, kazao je da je Vučić i Petković zloupotrebljavaju, dok se, sa druge strane, tvrdi, kosovska vlada pritivi nasilju, a posebno nad manjinama.\nNakon završene druge runde dijaloga, Kurti je tokom većeg djela svog obraćanja medijima govorio na srpskom jeziku – odgovarajući na pitanja srpskih medija.\n„Nije tačno da mi nismo prihvatili tri zahtjeva Evropske unije, to je neistina, to je laž“, kazao je danas Kurti medijima nakon što je završena druga runda dijaloga.\n„Prihvatili smo da osuđujemo bilo kakvu akciju ili deklaraciju koja remeti stabilnost, ali smo insistirali da ta tačka bude još čvršća – u kojoj će se pominjati i mir i sigurnost, ali danas nemamo zajedničku deklaraciju zato što predsjednik Srbije nikako nije želeo da se razgovara o nestalim licima i nekim drugim pitanjima“, kazao je Kurti sa druge strane.\nTakođe je saopštio da je pristao na to da prištinska delegacija dođe ponovo u Brisel avgusta meseca, a potom i septembra da se održi novi sastanak na visokom nivou.\nSrbija je došla na Kosovo genocidom i otišla sa genocidom\nKada je riječ o darovima kosovskog premijera. On je predsedniku Srbije poklonio tri knjige.\n„Dao sam im knjigu Nataše Kandić, odnosno Fonda za humanitarno pravo, koja dokumentuje 1.133 djece koja su ubijena na Kosovu 1998. i 1999. godine, a od toga 109 dece se i dan danas vode kao nestale osobe. Dao sam knjigu u kojoj su ispovesti žena koje su silovane od strane policije i vojske i treća knjiga o istrebljenju Albanaca od 1878. do 1884. godine“, kazao je Kurti.\nTvrdi da je ovim knjigama „dokazao srpskom predsjedniku da ovo što se dogodilo 98 i 99 godine, nije prvi srpski genocid već zadnji“.\n„Prvi genocid desio se u Leskovcu, Kuršumliji, Prokuplju, Toplici, Vranju i Nišu. Mnogo Albanaca danas na Kosovu, uključujući i predsjednika kosovskog parlamenta, imaju imena po selima u južnoj Srbiji, odakle su istrebljeni Albanci prije 165 godina“, kazao je Kurti.\nTvrdi da je time hteo da ukaže srpskom predsjedniku, ali i evropskim zvaničnicima, da „Albanci i Srbija kao država, a ne kao Srbi, imaju dugu historiju“.\nNikada nisam rekao da su Srbi genocidan narod\nKosovski premijer ujedno tvrdi da nikada nije rekao da su Srbi genocidan narod, kao što to tvrde drugi.\n„Ja kažem da je Srbija kao država izvršila genocid. Političko vođstvo države Srbije jeste odgovorno za genocid. A to što je tu bio i sadašnji predsjednik Srbije je ista stvar“, dodao je kosovski premijer.\nProtivimo se nasilju, posebno nad manjinama; Incidenti odgovaraju onima koj žele podjelu\nNa pitanje novinarke ko je odgovoran za zločine koji su se dogodili nad srpskim stanovništvom, Kurti je poručio da će se pobrinuti da nijedan zločin ne zastari, i da bude rasvetljen u kosovskom i međunarodnom sudskom sistemu.\n„Na Kosovu smo imali UNMIK, sad imamo EULEX, imamo Specijalni sud, imali smo i Haški tribunal“, dodao je kosovski premijer, navodeći da je na Kosovu pravdu uvela međunarodna zajednica. Međutim, tvrdi da to nije bilo moguće u Srbiji.\n„Sjećate se da je Šešelj u Hagu imao tri pravna savjetnika, a jedan od njih je bio predsjednik Srbije, Aleksandar Vučić. I na današnjem sastanku je Vučić ponovio da je NATO teroristička organizacija“, tvrdi vođa prištinskog tima.\nKosovski premijer ujedno kaže da se njegova vlada protivi nasilju, a potogovu nad manjinama, te da Kosovo nema nikakav interes od toga.\nSa druge strane, tvrdi da „oni koji žele podjelu Kosova, žele da dokažu da Albanci i Srbi ne mogu da žive zajedno“.\n„Njima i odgovaraju incidenti“, kazao je Kurti.\nDB Srbije odgovorna za Pandu – hteli da optuže OVK\nKako je sam potvrdio, na današnjem sastanku kosovski premijer osvrnuo se i na slučaj Panda – kada je 1998. u Peći ubijeno šest srpskih mladića.\nKurti kaže da je za ovaj slučaj bila odgovorna Državna bezbjednost Srbije, a s ciljem da za to optuži OVK.\n„Želimo da radimo zajedno sa Srbima na Kosovu, ali moramo da pričamo istinu o Srbiji kao državi. Za mene narod i država nisu ista stvar“, kazao je Kurti.\nVučić i Petković zloupotrebljavaju Dragicu Gašić\nOsvrnuo se i na slučaj jedine srpske povratnice u Đakovici, Dragice Gašić.\nKurti kaže da mu je veoma žao što srpsku povratnicu „zloupotrebljavaju“ predsjednik Srbije i direktor Kancelarije za Kosovo, Petar Petković.\n„Doveli su je na Vidovdan na Kosovo i to sa kamerama, što znači da ne mare za te ljude već prave šou sa njima, da bi rekli evo Albanci nemaju gostoprimstvo prema Srbima povratnicima. To što su je na takav način doveli na Kosovo, nema nikakve veze sa dobrom namjerom prema blagostanju gospođe Gašić“, tvrdi kosovski premijer.\nProtiv Dragice Gašić opština Đakovica podnjela je tužbu s ciljem oduzimanja stanarskog prava koje je ostvarila nedavno, prije svog povratka u Đakovicu.\nKurti, međutim, danas kaže da svi oni koji na Kosovu imaju svojinu – ako je nisu prodali, ili ako im je nije dao Slobodan Milošević, mogu da se vrate.\n„Ima puno Albanaca kojima je Milošević oduzeo stan i dao ga policajcu koji je došao iz Beograda. Sedeći u Beogradu ne možete znati šta je sa Srbima, ako želite to da znate pričajte sa Albancem na Kosovu“, poručuje kosovski premijer.\nKada vas bombarduje 19 država, mora da ste bili veoma loši\nOsvrnuo se i danas na predsjrdnika Kancelarije za pitanje nestalih Vlade Srbije, Veljka Odalovića, zatraživši još jednom od srpskog rukovodstva da ga skine sa ove funkcije. Ujedno je kazao da Srbija odmah pruža veliki otpor kada napomene suočavanje sa prošloću.\n„Ako ste čisti zašto biste se bojali suočavanja sa prošlošću, ja sam čovjek koji je okrenut ka budućnosti, ali ne možete da se bavite nestalim licima, a da kažete da državu Srbiju još vodi Veljko Odalović, to je suludo“, ocijenjuje Kurti.\nGovoreći o zločinima počinjenim tokom rata na Kosovu, Aljbin Kurti ujedno je kazao da je UNMIK podigao više optužnica protiv Albanaca, nego protiv Srba.\n„Ali mislim da je ovde velika nepravda koja treba da se koriguje na pravni i pravedni sistem za sve zločine koji su se, bez obzira na nacionalnu pripadnost, dogodili na Kosovu. I tu nema nikakve sumnje, Srbija vodi u cijeloj Jugoslaviji, jer kada se 19 država NATO-a udruže i bombarduju jednu zemlju, mora da je bila veoma loša“, zaključio je Kurti.\nU saobraćajnoj nesreći nadomak Vitine poginula jedna osoba


Iz Mostara pozvali na jedinstvo srpskih stranaka u FBiH\nStav Srba iz Mostara jeste da se samo jedinstvenim nastupom svih srpskih stranaka i organizacija u Federaciji BiH /FBiH/ može ostvariti neki rezultat na izborima iduće godine i izboriti se za legalne i legitimne predstavnike.\nMostarski Srbi očekuju da će imati podršku stranaka iz Republike Srpske, i vlasti i opozicije, da se izbore za svoj bolji položaj.\nPredsjednik mostarskog SNSD-a Mladen Krnjeušić rekao je Srni da je potrebno postići jedinstvo na svakom nivou, opštinskom, kantonalnom, federalnom i u svakom mjestu gdje Srbi žive.\n"To je jedini način da pokušamo mijenjati stvari nabolje", rekao je Krnjeušić.\nOn ističe da to nije lako, jer Srbima u FBiH nije lako da se bave politikom, ali je to jedini način.\nKrnjeušić smatra da je jedinstven nastup srpskih političkih stranaka u FBiH jedina šansa da se ostvari rezultat i da Srbi izaberu legalne i legitimne predstavnike, te pozvao sve srpske stranke da se okupe oko jedinstvene srpske platforme i da se počne ozbiljno raditi.\nPredsjednik Koordinacije srpskih udruženja u Mostaru Dušan Golo rekao je Srni da Koordinacija još nije zauzimala nikakav zvaničan stav kada je riječ o nivou FBiH, ali je očigledno da je to jedina mogućnost da Srbi postanu politički narod u Federaciji i odlučuju o svojoj sudbini kao druga dva naroda.\n"Nemamo drugu mogućnost jer smo toliko malobrojni i nejaki da podijeljeni ne možemo uticati na izborne rezultate. Samo jedinstveni možemo ostvariti neki rezultat. Bez te opcije nemamo nikakve šanse da utičemo na svoju sudbinu. To se pokazalo proteklih 20 godina", rekao je Golo.\nOn ističe da je njegov stav da se na izbore izađe sa zajedničkom listom, zajedničkim programom i tako pokuša uzeti dio vlasti koji pripada srpskom narodu.\nGolo napominje da je Koordinacija srpskih udruženja u Mostaru zauzela stav da se onda kada budu raspisani izbori u Mostaru ide jedinstveno, sa jednom listom, bez obzira na to kako će se ona zvati.\n"Samo tako možemo pokušati da odlučujemo o svojoj sudbini", ističe Golo.\nKlub srpskog naroda u Domu naroda Parlamenta Federacije BiH nije popunjen i, umjesto 17, ima 13 delegata, što je neustavno.\nOd 13 delegata šest je iz SDP-a BiH, tri iz SNSD-a, te po jedan iz DF-a, Liberalne stranke, Naše stranke i Narodne stranke "Radom za boljitak".\nPrema rezultatima popisa stanovništva iz 2013. godine, u Federaciji BiH živi 2,55 odsto Srba, odnosno njih oko 60.000.


“Doniraj iftar”: Svetionik u Novom Pazaru osigura oko 160 iftara za siromašne - Radio Televizija Novi Pazar\n“Doniraj iftar”: Svetionik u Novom Pazaru osigura oko 160 iftara za siromašne\nMay 10, 2019 May 10, 2019 N A 196 Views\nTa organizacija uz pomoć donatora i volontera koji novac prikupljaju na štandu koji je postavljen na Gradskom šetalištu u Novom Pazaru, obezbeđuju iftare za sve Novopazarce koji nisu u mogućnosti da sebi i porodici osiguraju obroke tokom ramazana.\n“Iftari se spremaju u restoranu “Avlija” gde 100-ak osoba dolazi svakoga dana da iftari. Za više od 60 osoba iftar nosimo na kućnu adresu jer te osobe nisu u stanju da dođu do restorana što zbog starosti, bolesti ili imaju malu decu. Većinu sredstava prikupimo na štandu, a ostatak sredstava uplate donatori na naš žiro račun”, rekao je predsednik Humanitarne organizacije “Svetionik” iz Novog Pazara Mirza Aličković.\nNa iftare se na dnevnom nivou utroši više od 400 eura. U toku ramazana ova organizacija podeli i više stotina humanitarnih paketa sa osnovnim životnim namirnicama i sredstvima za higijenu.\n← Novi smer u Školi za dizajn tekstila i kože\nDUNP: Prijem za pobednike u gradnji mostova od špageta →


Dižon - Monako, Fudbal - Predlog tip - 22/02 2020\n22/02Dižon vs Monako1X2tip: 2\nU subotu se nastavljaju mečevi 26. kola francuske Lige 1 a ovoga puta smo za vas pripremili duel između Dižona i Monaka. Meč između ove dve ekipe je zakazan za 20 časova.\nFudbaleri Dižona imaju dosta problema ove sezone, a sigurno da podatak koji to najbolje opisuje je i trenutni plasman ove ekipe na 18. poziciju na tabeli, što na kraju šampionata znači i plasman u plej-aut. U poslednje vreme ruku na srce Dižon igra nešto bolje, pa su tako na dva poslednja susreta ostvarili dva remija, i to prvo na svom terenu u jednom fantastičnom meču protiv Nanta kada je bilo 3:3, a onda i u prošlom kolu na gostovanju kod Bordoa. Taj meč je završen rezultatom 2:2, a svakako da sa tim ishodom mogu da budu zadovoljni svi navijači Dižona.\nFudbaleri Monaka se polako ali sigurno penju ka vrhu tabele i to sve u nameri kako bi došli do svog zacrtanog cilja, a to je svakako plasman u Ligu šampiona. Naime, u ovom trenutku se ekipa iz kneževine nalazi na petom mestu na tabeli i imaju samo tri boda manje od trećeplasiranog Rena, koji ima dosta problema u poslednje vreme. U prošlom kolu je Monako ostvario jednu i te kako važnu pobedu i to pošto su na svom terenu savladali Monpelje sa 1:0. Pre toga je ekipa iz kneževine slavila i na gostovanju kod Amijena, i to posle velikog preokreta kada je bilo 1:2.\nDižon igra nešto bolje u poslednje vreme, ali utisak da to neće biti dovoljno da se na pravi način suprostave Monaku koji je vezao tri trijumfa i sigurno je da ne želi da posustane kako bi došao do svog primarnog cilja, a to je svakako plasman u Ligu šampiona. Zbog svega toga vam predlažemo da odigrate 2 koju kladionica 1xbet plaća sa fantastičnom kvotom 2.03.


25/05/2019 - Radio Borovo 100,7 FM\nDaily archive for 25/05/2019\nInfo plus, 25. maj 2019.\nBy admin on 25/05/2019 / infoPLUS, iz etera\nUoči sutrašnjih izbora zastupnika u Evropski parlament od ponoći na snazi izborna tišina. Građani Borova svoje biračko pravo ostvariće na pet biračkih mesta u Borovu. U Dalju svečano obeležena 140. godišnjica rođenja naučnika Milutina Milankovića i deset godina rada Milankovićevog Kulturnog i naučnog centra. U Vukovaru nedavno konstituisan Županijski tim\nBy admin on 25/05/2019 / politika\nU ponoć je nastupila izborna tišina pred sutrašnje izbore za Evropski parlament koja će trajati do sutra u 19 časova, izvestila je Državna izborna komisija. Za vreme izborne tišine zabranjena je svaka izborna propaganda , objavljivanje procena izbornih rezultata, kao i objavljivanje prethodnih, neslužbenih rezultata izbora, objavljivanje fotografija u sredstvima javnog informisanja,\nVukovar dobio pristanište sa 140 vezova\nBy admin on 25/05/2019 / privreda, vesti\nU Vukovaru je otvoreno novo komunalno pristanište “Marina” čijom je izgradnjom osigurano ukupno 140 vezova za plovila i time trajno rešen ovaj problemu gradu na Dunavu. Vrednost projekta je 9,6 miliona kuna, od čega je 9,1 milion kuna osigurano u Ministarstvu mora, saobraćaja i infrastrukture, a pola miliona iz Ministarstva


Kragujevac - Sazdanović: KC Kragujevac povećava kapacitete - Vesti iz Kragujevca i Šumadije - Pressek.rs\nSazdanović: KC Kragujevac povećava kapacitete\nKragujevac Četvrtak, 30. jul 2020.\nKlinička slika u drugom talasu je mnogo teža, rekao je direktor Kliničkog centra Kragujevac Predrag Sazdanović, gostujući na RTS-u. On je dodao da se povećava broj pacijanata koji zahtevaju kiseonik.\n- Kao posledica neodgovornog ponašanja povećan je broj mlađih pacijanata, koji su horizontalno proširili virus, na svoje roditelje, a potom na bake i deke – to smo očekivali u Kragujevcu, istakao je Sazdanović.\nOn je naglasio da je klinička slika kod mladih aktivnih osoba veoma teška. Prema njegovim rečima, pacijenti su često od stabilnog stanja tokom dana, brzo prelazili na intezivnu negu.\n– U Kragujevcu je prošlog vikenda na respiratoru bilo 48 pacijenata, što je više nego ranije. Imamo kapaciteta, a sledeće nedelje ćemo još povećati kapacitete, jer ne znamo šta da očekujemo, a moramo biti spremni, naglasio je Sazdanović.\nDirektor KC Kragujevca smatra da inspekcije moraju da budu prisutne, a oni koji nemaju simptome, a pozitivni su na Covid-19 ne smeju da izlaze napolje.\n- Izuzetno je neodgovorno da samo zato što nemaju simptome izlaze napolje jer se virus tako najlakše širi. Karakteristično je za naše ljudi da čim je situacija bolja oni su nedisciplinovani. Ovde nema rešenja, osim lične odgovornosti prema sebi i prema drugima, istakao je Sazdanović.\nOn je naglasio da građani moraju da postanu odgovorni.\n- Situacija neće biti bolja dok god se ne pronađe vakcina, a do tada moramo da budemo disciplinovani i odgovorni, naglasio je Sazdanović za RTS\n· Sreda, 29. jul 2020. Kragujevac: Od 175 uzoraka 2 pozitivna na korona virus\n· Četvrtak, 30. jul 2020. Još 33 Kragujevčana zaraženo korona virusom


Pola milijarde lokalnim samoupravama za podršku roditeljstvu – Ozon Media\nKabinet ministra zaduženog za demografiju i populacionu politiku raspisaće danas javni poziv za dodelu bespovratnih sredstava lokalnim samoupravama za finansiranje mera populacione politike, piše „Politika“.\nZa ovu namenu iz budžeta je obezbeđeno 500 miliona dinara za sufinansiranje do 80 odsto ukupnih troškova za mere koje se odnose na ublažavanje ekonomske cene podizanja deteta, usklađivanja rada i roditeljstva, snižavanja psihološke cene roditeljstva, promociju zdravlja i reproduktivnog zdravlja, borbu protiv neplodnosti, kao i populacionu edukaciju, navodi list.\nPravo učešća imaju sve opštine pojedinačno, ili više njih udruženo iz istog regiona, koje će zajednički moći da sprovode mere populacione politike.\nUslov je da jedinice lokalnih samouprava već u sopstvenim budžetima imaju predviđena sredstva za sprovođenjem predloženih mera, da imaju telo ili osobu zaduženu za pitanja demografije ili populacione politike, kao i da su predložene mere u skladu sa konkursom.\n31.05.2018. Ozon Komentari su isključeni na Nagrade za najuspešnije na konkursu “Osnovi bezbednosti dece“\nU „Adrenalin park“ od sredine septembra\n06.09.2018. Ozon Komentari su isključeni na U „Adrenalin park“ od sredine septembra\n17.07.2015. Ozon Komentari su isključeni na Blic i lokalna samouprava pomogli jedanaestočlanoj porodici


Efes je na krilima Džordana Farmara i njegove trojke 49 sekundi pre kraja za 74:69 srušio Unikahu u Malagi, iako je bilo više nego neizvesno tokom čitavog susreta.\nPored Farmara koji je postigao 15 poena, istakao se i Kerem Gonlum sa 13 poena i 10 skokova, dok je Erden dodao 10. Duško Savanović je za 17 minuta na parketu zabeležio osam poena uz sedam skokova. Kod Unikahe, najefikasniji je bio Luka Žorić sa 20 poena.\nRezultati Himkija više nikom ne predstavljaju iznenađenje ali dobiti Kahu sa 12 poena razlike pa još na njenom parketu, rezultat je vredan divljenja.\nRusi su konstantno nametali svoj ritam dok su domaći imali puno problema sa njihovom zonskom odbranom i šutevima sa distance u drugom poluvremenu.\nPol Dejvis je sa 20 poena i pet skokova predvodio Himki do četvrte pobede, dok je Nemanja Bjelica u redovima Kahe za 25 minuta dodao 12 poena, uz četiri skoka.\nPanatinaikos je imao puno problema u meču sa Bambergom koji je došao u Atinu da pobedi.\nU poslednjoj četvrtini bilo je neizvesno sve do 63:63 kada su domaći serijom 6-0 napravili razliku verujući da je dovoljna za pobedu.\nIpak, koševima Nahbara i Forda ušlo se u penal završnicu u kojoj su domaći bili uspešniji poenima Jonasa Macijulisa.\nMajkl Bramos upisao je 16 poena, a Stefon Lazme jedan manje u timu Panatinaikosa, dok je Boštjan Nahbar sa 16 poena bio najefikasniji u redovima Bamberga.


Dačić: Ulaganja UAE u Srbiju možda pređe milijardu evra\nŠOKANTAN SNIMAK! PRIPADNICI OVK SNIMALI SE DOK STOJE NA TELIMA UBIJENIH 64\t67\n7 NEIMARSKIH ČUDA BEOGRADA: Podignite glavu kad se šetate, na vrhovima 45\t142\nPremijer Srbije o investicijama iz UAE\nDačić: UAE ulaže u Srbiju više od milijardu evra\npetar latinovic\t 07.08.2013. 17:19h 00:00h\nSvega ovoga ne bi bilo da nemamo i izuzetno prijateljske odnose sa UAE zahvaljujući ličnom angažovanju šeika Muhameda, kao i njegovih kontakata sa prvim potpredsednikom vlade i svima nama u vladi, rekao je Dačić\nBEOGRAD - Premijer Srbije Ivica Dačić izjavio je danas da očekuje da investicije iz Ujedinjenih arapskih emirata dostignu nekoliko stotina miliona, a možda i više od milijarde evra.\n"Svega ovoga ne bi bilo da osim ekonomskih interesa nemamo i izuzetno prijateljske odnose sa UAE zahvaljujući ličnom angažovanju šeika Muhameda, kao i njegovih kontakata sa prvim potpredsednikom vlade Aleksandrom Vučićem i svima nama u vladi", rekao je Dačić posle potpisivsnje memoranduma o saradnji predstavnika Vlade Srbije i kompanije "Global kepital Advajzors menadžment" iz UAE.\nDačić je na konfenerciji za novinare rekao da Vlada Srbije želi sa UAE da ostvari što bolju, svestraniju i kvalitetniju saradnju i dodao da su u tom smislu prvi koraci napravljeni, između ostaog, i sa komapnijom El Dahra.\n"Kao što ste videli uspešno i kvalitetno smo završili posao sa Etihadom, danas se potpisuje ovaj ugovor, a Mubadala je takođe izrazila interesovanje za zajedničko ulaganje...Ima još ideja i projekata o kojima ne bi da govorimo dok sve ne pripremimo do kraja", rekao je Dačić.\nSve to su, dodaje premijer, projekti vredni nekoliko stotina miliona, a možda i više od milijarde evra.\n"To je značajno jer je nagoveštaj da može doći do krupnih investicija u Srbiji", rekao je Dačić podsećajući da su investicije UAE u različitim oblastima ekonomije, odnosno privrede.\nOvo je dobar nagoveštaj velikih projekata u zajedničkom interesu, zaključio je premijer Srbije.\nivica dačićšeik MuhameduaeinvesticijeSrbija


Nemiri, ma koliko hteli da donesu mir, neumitno proizvode nove i nove nemire: Porfirije\nPrvi čovek SPC je dodao da “nemiri, ma koliko hteli da donesu mir, neumitno proizvode nove i nove nemire”.\n“U tom smislu, mir sa Bogom istovremeno i bezuslovno podrazumeva (…) ograničavanje svoje pojedinačne volje, i pružanje prava i prostora drugome da izražavajući svoju slobodu i svoje darove i sposobnosti, na miran, civilizovan i demokratski način doprinese dobru po svim pitanjima od opšteg značaja, kako za sadašnjost tako i za budućnost naroda i države”, rekao je prvi čovek SPC.\nU Šapcu su demonstranti snimili kako bager ulazi u masu koja je blokirala izlaz iz grada, a iza vozila je išla grupa maskiranih muškaraca, za koju demonstranti tvrde da su pristalice vlasti, koji su palicama tukli okupljene.\nOpozicioni pokret Ne davimo Beograd, Otvorena građanska platforma "Akcija", stranka Zajedno za Srbiju i Ekološki ustanak organizovali su u 28. novembra u Beogradu protest protiv nasilja režima nad opozicionim demonstrantima i tražili da bude oslobođen građanin Šapca koji je pokušao da zaustavi bager koji je išao na učesnike blokade.\nBlokadu u subotu je organizovalo nekoliko nevladinih organizacija u znak protesta protiv Zakona o referendumu i Zakona o eksproprijaciji, koje je Skupština Srbije usvojila.


UAE masovno besplatno vakciniše stanovništvo kineskom vakcinom - Kineski Radio Internacional\n2020-12-25 16:01:10 | CRI\nSingapurski list „Lijanhe Zaobao“ izvestio je 23. decembra da UAE pružaju besplatnu vakcinaciju protiv koronavirusa svim odraslim stanovnicima u šest emirata. Reč je o kineskoj vakcini kompanije Sinofarm, odobrene u zemlji ranije ovog meseca.\nPrema izveštaju lista „Fajnenšal Tajms” od 22. ovog meseca, javne i privatne klinike i poljske bolnice u UAE-u trenutno mogu besplatno da dobiju vakcinu kovida 19.\n„Dok druge zemlje distribuiraju vakcine prema starosti i osetljivosti stanovništva, UAE proširuju pristup vakcinama svim odraslima, među kojima su milion državljana i preko osam miliona stranaca, koji imaju prebivalište“, navodi se u izveštaju.\nVakcina, koju je razvio Pekinški institut za biološke proizvode i kineska Sinofarm grupa (Sinofarm Džungšeng), ušla je u fazu kliničkih ispitivanja u UAE-u septembra ove godine. Početkom ovog meseca, vakcina je odobrena za stavljanje u promet u ovoj zemlji, što je prvi put u svetu.\nIstovremeno, Ministarstvo zdravlja i prevencije UAE-a objavilo je rezultate testa putem državne novinske agencije UAE-a (VAM): vakcina je 86% efikasna protiv kovida 19, a stopa serokonverzije neutralizujućih antitela je 99%, a efektivna stopa za sprečavanje umerenih i teških infekcija je 100%.\nPo izveštaju VAM-a, otkada je u septembru ove godine izdato odobrenje za hitnu upotrebu, vakcina je pružila snažnu i sigurnu zaštitu desetinama hiljada radnika na prvim linijama borbe protiv kovida 19 u UAE-u.\nViše od desetak zvaničnika UAE-a, uključujući potpredsednika i premijera UAE-a, Muhamed abin Rašidaal Maktouma, ministra spoljnih poslova, ministra zdravlja i ministra unutrašnjih poslova, su javno vakcinisani tom vakcinom.


Prva stanica: Bosna\nU Bijeljini je uspešno započet Klaes-ov kućni sajam 2019 sa 100 prijavljenih učesnika!\n"Prepoznavanje i iskorišćavanje potencijala za optimizaciju u izradi prozora" bila je tema koja je privukla 100 zainteresovanih učesnika na prvoj stanici Klaes-ovog kućnog sajma. Jochen Bliestle - kao dokazani stručnjak na polju izrade prozora - inspirisao je svakoga svojim širokim znanjem.\nNa osnovu primera iz svoje konsultantske prakse, vrlo dobro je predstavio područja u kojima se mogu postići jasne vremenske i troškovne prednosti bez velikih ulaganja. Samo male organizacione promene često dovode do mnogo boljeg toka rada.\nIzuzetno pozitivne povratne reakcije svih učesnika ohrabruju nas da i dalje organizujemo kućne sajmove za naše kupce. Novi datum Klaes-ovog kućnog sajma 2019 je već dogovoren za 14. i 15. novembar u Neuhofenu u mestu Ibs (Austrija).


Srbija će biti uz svoj narod na Kosovu i Metohiji\nDirektor Kancelarije za Kosovo i Metohiju Marko Djurić izjavio je da je njemu i njegovim saradnicima današnji susret sa Srbima u Ibraskom Kolašinu bio veliko nadahnuće jer su videli da su ti ljudi svesni da mogu da opstanu samo ako iza sebe imaju jaku i snažnu Vladu Srbije.\n„Videli smo da su ljudi ovde, svesni toga da samo sa jakom, snažnom Vladom u Beogradu iza sebe, mogu da opstanu i to nam je podstrek da radimo snažnije i bolje, ne samo do 24. aprila već i u vremenu koje dolazi“, rekao je Djurić novinarima u Ibrarskom Kolašinu.\nDirektor je najavio da će premijer Srbije Aleksandar Vučić u najskorije vreme posetiti Kosovo i Metohiju.\n„Zato su ovi izbori važni i na Kosovu i Metohiji, zato je važno da i ovde srpski narod bude ujedinjen oko podrške politici koja znači opstanak, opstanak i sprovodenje svega onoga što je potrebno da bismo ovde kao narod preživeli“, rekao je on.\nDjurić je izrazio očekivanje da će izbori biti održani u svim sredinama na KiM i da će odziv biti što je moguće veći, jer su se ljudi uverili da Srbija, ukoliko je ujedinjena, ima snažnu i jaku Vladu, može nešto i da postigne.\nPrema njegovim rečima, ukoliko bi bili razjedinjeni ili ukoliko bi se na vlast vratili oni koji su 16 godina bili na vlasti i prelivali iz zvaničnih institucija u krugove finansijske i političke moći i kojima primarni interes nije bio da Srbija bude snažna i opstane, to bi se odrazilo na srpski narod u pokrajini.\nDjurić je rekao da je danas bilo divno videti sela koja žive, sela prepuna dece i sela prepuna ljudi koji su spremni da ostanu i bore se.\n„Ja i moji saradnici smo se uverili kako gorštaci, posebno u selima koja se graniče sa srbičkom i istočkom opštinom, sa ljubavlju i snagom neguju svoje porodice i održavaju svoja domaćinstva u vrlo surovim uslovima i kako narod na ovim prostorima opstaje“, rekao je Djurić.\nĐurić je rekao da će Zajednica srpskih opština biti formirana i da nije dobro to što se od prištinskih političara čuju pretnje o gašenju srpskih institucija na Kosovu i Metohiji.\nDjurić je dodao da su on i saradnici sa meštanima razgovarali i o konkretnim oblicima pomoći koje mogu da im pruže i da ima puno prostora da se poprave putevi, infrastruktura, snabdevanje električnom energijom.\n„Preneli smo im da će Srbija nastaviti da finansira sve naše institucije na Kosovu i Metohiji i da će one nastaviti da pružaju usluge ljudima koji mogu da planiraju da će u septembru deca moći da idu u školu i da će moći da se leče u našim zdravstvenim ustanovama jer u mnogim selima rade seoske ambulante“ rekao je Djurić.\nDjurić je ponovio da je Srbiji potrebna jaka i snažna Vlada da bi mogla i na međunarodnom i unutrašnjem planu da zaštiti srpske interese.\nDjurić je krajem ferburara, nakon što je odložena poseta premijera Kosovu i Metohiji, najavio da će se to dogoditi u narednih 20 dana. Premijer je 25. avgusta najavio da će posetiti sve srpske sredine u pokrajini kako bi narodu objasnio detalje sporazuma postignutih tog dana u Briselu.


Jeftini letovi iz Šri Lanke za Sjedinjene Američke Države - Avionske karte Šri Lanka Sjedinjene Američke Države - eSky.ba\nLetovi iz Šri Lanke za Sjedinjene Američke Države\nPretražite letove iz Šri Lanke za Sjedinjene Američke Države\nProvjerite najbolje ponude letova iz Šri Lanke za Sjedinjene Američke Države\nZa rutu iz Šri Lanke za Sjedinjene Američke Države nema direktne veze\nNajkraći letovi s presijedanjem traju oko 0h 45min.\n✔ Postoje li posebne ponude za letove iz Šri Lanke za Sjedinjene Američke Države na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Sjedinjene Američke Države?\n✔ Ako rezerviram let iz Šri Lanke za Sjedinjene Američke Države, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Sjedinjene Američke Države?\nBudite sigurni, da na eSky.ba ponuda letova iz Šri Lanke za Sjedinjene Američke Države uključuje ne samo niskotarifne avio-kompanije, već i one koje su specijalizirane za visoki standard.


Smernica 1: PROCES PROCENE RADNE SPOSOBNOSTI - Invalidnost.info\nSmernica 1 opisuje proces procene radne sposobnosti za oobe sa invaliditetom, korake i potrebnu dokumentaciju.\nSadržaj ove smernice ne odražava nužno i stav COD Kosovo,već daje samo pregled postojećih informacija.\nPravilnikom o načinu praćenja izvršavanja obaveze zapošljavanja osoba sa invaliditetom i načinu dokazivanja izvršavanja te obaveze, predviđeno je da poslodavci do 5-tog u mesecu popune obrazac IOSI i predaju ga Poreskoj upravi na teritoriji svoga sedišta. Na ovaj način je zakonodavac obezbedio kontrolu primene svih odredaba zakona.\nMedicinsku dokumentaciju (original ili overena fotokopija):\ndokaz o stručnoj spremi ili radnom iskustvu (overena fotokopija diplome – uverenja o stručnoj spremi ili overena fotokopija radne knjižice, ukoliko je upisano zanimanje)\nsocijalna anketa – može se uraditi najkasnije do dana izlaska na komisiju (potrebno je da se odazovete na zakazani termin od strane zaposlenog u Nacionalnoj službi za zapošljavanje; bićete obavešteni o terminu putem telefona ili pismeno)\nIzuzetno, Zahtev za procenu radne sposobnosti možete podneti i uz zahtev za ostvarivanje prava na invalidsku penziju nadležnoj filijali Republičkog fonda za penzijsko i invalidsko osiguranje.\nUkoliko ne ostvarite pravo na invalidsku penziju odnosno potpuni gubitak radne sposobnosti, Republički fond za penzijsko i invalidsko osiguranje će vaš zahtev sa pratećom dokumentacijom proslediti Nacionalnoj službi za zapošljavanje na procenu radne sposobnosti.\nOcenu radne sposobnosti vrši komisija – organ veštačenja Republičkog fonda za penzijsko i invalidsko osiguranje koju čine: lekar veštak Republičkog fonda penzijskog i invalidskog osiguranja, specijalista medicine rada, psiholog i stručni radnik Nacionalne službe za zapošljavanje.\n0-ti stepen – ako ne postoje teškoće i prepreke na radu, odnosno ukoliko su zanemarljive i ne utiču na radnu sposobnost;\n1-vi stepen – ako su teškoće i prepreke male i utiču na radnu sposobnost u odnosu na zanimanje ili poslove koje lice može da obavlja a omogućavaju zapošljavanje pod opštim uslovima\n2-gi stepen – ako su teškoće i prepreke umerene, odnosno znatne u odnosu na zanimanje ili poslove koje lice može da obavlja a omogućavaju zapošljavanje pod posebnim uslovima;\n3-ći stepen – ako su teškoće i prepreke potpune ili višestruke, odnosno lice se ne može zaposliti ili održati zaposlenje ni pod opštim ni pod posebnim uslovima, odnosno čiji je radni učinak manji od jedne trećine radnog učinka zaposlenog na uobičajenom radnom mestu, bez obzira na zanimanje ili poslove.\nZa više informacija molimo vas da posetite veb stranu Nacionalne službe za zapošljavanje http://www.nsz.gov.rs/


SVETLEĆE KUGLE NLO manevriše iznad Masaučestsa\nVeliku pažnju na Jutjubu je izazvao snimak koji je načinio nepoznati autor, a na kom se na noćnom nebu iznad neimenovanog grada u zapadnom Masačusetsu vidi neobično kretanje velikih svetlećih kugli.\n"Drevnu civilizaciju na Marsu je zbrisala atomska bomba, Zemlja je sledeća"\nU moru bizarnih teorija, pojavila se još jedna koja bi vrlo lako mogla da zaseni sve ostale. Naime, fizičar doktor Džon Brandenburg izneo je teoriju da je na Marsu postojala drevna civilizacija koju je nuklearnim napadom zbrisala druga vanzemlajska rasa.\nURBANA LEGENDA ILI ISTINA Misteriozna smrt Japanke inspirisana holivudskim filmom\nPre skoro 15 godina pojavila se neverovatna priča o mladoj Japanki koja je proputovala pola sveta kako bi pronašla kofer sa miliona dolara koji je zakopan u snegu. Po toj priči, Takako Koniši je verovala da je priča iz holivudskog filma "Fargo" istinita, pošto je film zaista i počinjao rečima: "Ovo je istinita priča", kada je pronađena mrtva u mini suknji i čizmama sa visokim potpeticama u ledenoj nedođiji Minesote samo nekoliko dana nakon dolaska tu.\nOvih 13 misterija nauka još uvek ne može da objasni\nKako je šraf dospeo u kamen star 300 miliona godina? Zašto su graditelji piramida u Meksiku donosili materijal iz hiljade kilometara udaljenog Brazila? Svet obiluje misterijama koje naučnici još ne umeju da objasne, a mi vam predstavljamo neke od njih.


Doček Vladimira Lazarevića u Nišu\nU svom prvom obraćanju Lazarević je negirao krivicu, tvrdeći da je osuđen "bez ijednog materijalnog dokaza".\nOn je naglasio da nije osuđen "ni za jedno konkretno nedelo protiv života i integriteta bilo kog civila ili ratnog zarobljenika,protiv bilo čije imovine i ni za jedno kršenje pravila i običaja ratovanja".\n"Osuđen sam zato što sam navodno pomagao trojici optuženih iz mog predmeta u proterivanju albanskog stanovništva time što sam komandovao Prištinskom korupusu i vama, i to bez ijednog materijalnog dokaza, bez ijednog dokaza bez razumne sumnje kako to oni kažu", rekao je Lazarević.\nLazarević je nekoliko puta tokom svog obraćanja Haški tribunal nazvao "Haškim gubilištem", dok je vreme provedeno u zatvoru zbog ratnih zločina ocenio kao "10 godina oduzetih njemu i njegovoj porodici".\n"Uveren sam da će i ovaj čin, ali i njegova ličnost i njegova karijera pokazati mnogim naraštajima u Srbiji šta znači do kraja i na svakom mestu i u svakom trenutku boriti se za svoju otadžbinu. To je najsvetliji primer."\nSelaković je dodao da je reč o "čoveku zahvaljujući kome su danas slobodni mnogi gradovi u Srbiji, među kojima je naveo Niš, Vranje, Leskovac, Beograd i Novi Sad.\n"Rođena sam 1996. godine. Došla sam da podržim i generala i našu Srpsku naprednu stranku", kaže jedna od devojaka.\nĐorđeviću 27 godina za zločine nad Albancima


Mađarska nastavila da dobija gas preko Ukrajine\nTanjug 4. oktobra 2021. 10:33\nBUDIMPEŠTA – Mađarska dobija gas iz Ukrajine i danas, saopštio je operator mađarskog gasovoda FGSZ, ali je odbio da imenuje trgovinsku kompaniju koja isporučuje gas, javlja Rojters.\n„Ako neko (trgovinsko) preduzeće prima gas preko Ukrajine, ono može da nastavi da koristi gasovod koji ide preko Ukrajine, a trenutni podaci o isporukama pokazuju da iz Ukrajine danas stiže slična količina gasa kao preko novog gasovoda iz Srbije“, naveo je FGSZ u saopštenju.\nDodaje takođe da kao operator prenosnog sistema ne može da otkrije identitet trgovinske firme koja je u to uključena.\nIz FGSZ-a su naveli da, pored Gasproma, Mađarskoj gas isporučuju desetine firmi preko različitih ruta, od kojih je jedna i ukrajinski gasovod.\n„Trenutno postoji mali protok gasa iz Ukrajine u Mađarsku, ali to nije tranzit, to je reeksport gasa evropskih trgovaca koji zalihe čuvaju u ukrajinskim podzemnim skladištima“, naveo je on.


Putokaz - Mrki medvjedi na Biogradskoj gori (Foto)\nMrki medvjedi na Biogradskoj gori (Foto)\nPrethodni članak Mali slon poput psa prati ženu koja ga je spasila\nSledeći članak U Baru snimljen delfin (VIDEO)\nU Nacionalnom parku Biogradska gora zabilježena su dva primjerka ugrožene i zaštićene vrste mrkog medvjeda (Ursus arctos).\nKako navode iz ovog Nacionalnog parka prisustvo medvjeda zabilježile su kamere postavljene u okviru projekta „Posmatranje medvjeda“, koji zajedno sprovode Parkovi Dinarida – mreža zaštićenih područja Dinarida i WWF Adria – Svjetski fond za prirodu.\nOva inicijativa se, kako dodaju, realizuje kroz četvorogodišnji regionalni program: „Zaštićena područja za prirodu i ljude“, u saradnji sa nacionalnim parkovima Biogradska gora u Crnoj Gori i Tara u Srbiji.\n„Ovim projekat želimo da kroz konkretne aktivnosti na terenu i uz intenzivnu saradnju sa upravljačima i lokalnim akterima ostvarimo vidljive pomake u zaštiti i očuvanju divljih vrsta i njihovih staništa. Takođe, dugoročno želimo da uspostavimo atraktivan turistički proizvod „Posmatranje medvjeda“, od kojeg bi imali koristi kako NP Biogradska gora i NP Tara, tako i lokalna zajednica. Stanovnici zaštićenih i okolnih područja dobiće priliku da se uključe u mjere zaštite mrkog medvjeda kroz obuku za prikupljanje DNK materijala i druge aktivnosti“, izjavila je Lidija Brnović iz Parkova Dinarida.\nDirektor ovog nacionalnog parka Saša Jeknić naveo je da ga raduje da je zvanično poručeno prisutvo medvjeda na teritoriji Biogradske gore.\n“Zaposleni u parku, u saradnji sa partnerima na projektu redovno održavaju hranilišta i preduzimaju druge potrebne mjere da se zadrži prisustvo mrkog medvjeda na pomenutim lokacijama, čime ulazimo u drugu fazu projekta – označavanje stavljanjem GPS ogrlice i dalje praćenje kretanja, a zatim i pripremu edukativnog kutka i kreiranje jedinstvene ponude za posjetioce. U potpunosti sam siguran da ćemo uskoro ponuditi jedinstven turistički proizvod u Crnoj Gori koji će povezati sve privredne subjekte i lokalno stanovništvo Kolašina i Mojkovca”, saopštio je Jeknić.\nPredstavnik lovačkog društva Sreten Peković kazao je da su lovci zainteresovani da se zaštiti ugrožena divljač na ovom prostoru i da se podigne svijest ljudi o važnosti ove populacije.\n“Ovaj projekat će biti prilika da lovci prvi put u Crnoj Gori prate kretanje medvjeda preko satelitske tehnologije, a ne preko nišana. Zahvaljujući podacima koje ćemo dobijati na osnovu praćenja, učinićemo sve da sačuvamo i uvećamo populaciju mrkog medvjeda na ovim prostorima“, izjavio je Peković.


ABA 2 sa 16 klubova, Borac i Spars sigurni – Sport News Magazin\nNASLOVNA/KOŠARKA/ABA 2 sa 16 klubova, Borac i Spars sigurni\nABA 2 sa 16 klubova, Borac i Spars sigurni\nPeta sezona Druge ABA lige trebalo bi da broji 16 klubova što je za dva više u odnosu na pršlu kada se 14 ekipa borilo za titulu, a Studenstki centar podigao pehar.\nKonačan broj učesnika kao i njihova imena još nisu poznati, mada vlada veliko interesovanje ekipa za nastup u drugom razredu regionalnog takmičenja. Planirano je da ekipe koje su prošle sezone zauzele pozicije od drugog do devetog mjesta na kraju ligaškog dijela takmičenja automatski dobiju pozivnicu dok će ostalih šest mjesta biti popunjeno ekipama koje su plasman obezbijedile u prvenstvima svojih dražava, a biće podjeljene tri specijalne pozivnice koje navodno koštaju 50.000 evra. Interesovanje za njih već su iskazali Vršac i Kavadarci kao i nekolicina drugih ekipa.\nUkoliko ABA 2 liga bude brojala 16 ekipa BiH bi trebalo ponovo da ima tri predstavnika, a to su Borac, Spars i Široki. Za sada je izvjesno da će Banjalučani i Sarajlije biti članovi takmičenja u novoj sezoni čak i ako ono bude brojalo 14 ekipa, a jedino je status Širokobriježana pod znakom pitanja jer lige nije defititivno proširena za dva tima iako postoje indicije da će biti upravo tako. Sve ovo tek treba da bude potvrđeno na skupštini ABA lige koja rukovodi i Drugom ligom.\nObzirom na pozitivna iskustva iz prošle sezone kada su utakmice odigrane u balonima isti princip biće primjenjen i naredne jeseni. Bila bi igrana tri balon turnira po pet kola nakon čega bi uslijedilo četvrtfinale, polufinale i finale, a u ovoj fazi bile bi igrane dvije utakmice baš kao što je to bio slučaj prošle sezone. Tako bi klubovi imali mnogo više vremena za nastupe u domaćim šampionatima i ne bi gubili mnogo vremena na putovanjima. Ujedno, za očekivati je da sve utakmice ponovo budu u direktnom televizijskom prenosu što je dodatno doprinijelo popularizaciji ovog takmičenja. (Glas Srpske)\nABA 2 KK Borac kk spars\nDevet olimpijaca zaraženi virusom korona\nPonoćni transfer – Grujić potpisuje za bivšeg šampiona Evrope


Tribina “Uključenost a ne samo prisutnost” – Udruženje RODITELJ\nby Roditelj 03/10/2011 30/03/2020 1113\nU okviru Dečije nedelje 2011. godine, Udruženje RODITELJ vas poziva da se u utorak, 4. oktobra 2011. godine, pridružite realizaciji okruglog stola – tribine pod nazivom “Uključenost a ne samo prisutnost” koju Udruženja PRIJATELJI DECE ZEMUNA, EVO RUKA I RODITELJ, u saradnji sa CENTROM ZA INTERAKTIVNU PEDAGOGIJU, organizuju u okviru Dečije nedelje.\nTribina će se održati u amfiteatru OŠ “Lazar Savatić”, Kej oslobođenja br 27 u Zemunu, sa početkom u 17 časova, kao jedna u nizu aktivnosti koje se u Dečijoj nedelji ove godine posvećuju inkluziji dece sa smetnjama u razvoju i mladih osoba sa invaliditetom.\nU nameri da ukaže na važnost inkluzije dece sa smetnjama u razvoju i mladih osoba sa invaliditetom u Srbiji, kao i da pokrene konkretnu akciju ka unapređenju njihovog položaja, udruženja žele da podstaknu Gradsku opštinu Zemun da stvori mehanizam efikasnije saradnje građana opštine Zemun, svih relevantnih službi: Predškolske ustanove Zemun, osnovnih i specijalnih škola, zdravstvenih ustanova, lokalne samouprave i predstavnika organizacija civilnog društva.\nTribina je javnog karaktera i ima za cilj da pokaže značaj zajedničkog rada na osnaživanju grupa podrške za zaštitu dece od zlostavljanja i zanemarivanja.\nZbog toga vas molimo da da omogućite prisustvo dva predstavnika Vaše ustanove.\nFacilitator tribine će biti Vesna Zlatarović, CIP – Centar za interaktivnu pedagogiju, koja će prisutne upoznati sa zakonskim propisima i obavezama institucija i pojedinaca u njihovom poštovanju.\nMolimo Vas da prisustvo predstavnika Vaše ustanove potvrdite najdalje do ponedeljka 3. oktobra telefonom na broj 2617-625 i 3165-376 ili putem e-maila mickopdz@Eunet.rs i na kontakt udruženja https://www.roditelj.org/kontakt/\nDečija nedeljadečija nedelja 2011tribinaUključenost a ne samo prisutnost\nEvropska godina aktivnog starenja i međugeneracijske solidarnosti\nRoditelj 29/10/2012 29/10/2012


Silajdžić „dijete rata i bošnjačke politike“ | Republika Srpska\nNaslovna Vijesti Silajdžić „dijete rata i bošnjačke politike“\nSilajdžić „dijete rata i bošnjačke politike“\nIzvršni sekretar Saveza nezavisnih socijaldemokrata Rajko Vasić ocijenio je da je politika bošnjačkog člana Predsjedništva BiH Harisa Silajdžića poznata, s obzirom da je on „dijete rata i bošnjačke politike“.\n„Politička scena u Republici Srpskoj najvećim dijelom je odmakla od te ratne retorike, a Silajdžić je proizvod Dobrovoljačke ulice u kojoj su stradali vojnici JNA i misli da je moguće i sada raditi kao što je to nekada radio u ime Republike BiH i `privatizovane i sarajevizirane BiH`“, rekao je Vasić novinarima u Banjaluci.\nVasić je istakao da takvu politiku nastavlja i ministar inostranih poslova BiH Sven Alkalaj, koji je blizak Silajdžiću, ali to je, kako je rekao Vasić, jeftina šičarđijska i čaršijska politika koja će sigurno doživjeti krah.\n„Sada svi znaju da je istambulska deklaracija privatni hir Harisa Silajdžića i ne treba se previše uzbuđivati zbog njegovih nastupa, jer ljudi u Evropi polako shvataju suštinu i angažman Silajdžića i Turske, koja treba da mu obezbijedi ponovo mjesto u Predsjedništvu BiH“, rekao je Vasić.\nVasić je dodao je ta Silajdžićeva „privatizacija i sarajevizacija BiH“ odavno poznata i doživjela je svoje propadanje.\nČlan Predsjedništva BiH iz Republike Srpske Nebojša Radmanović upozorio je ranije, povodom glasanja BiH u Savjetu za ljudska prava UN u Ženevi za Rezoluciju o napadima izraelskih snaga na humanitarni konvoj, da Silajdžić i Alkalaj u ime BiH otvoreno podržavaju stavove Organizacije islamske konferencije i Turske.


Protiv Širokog Brijega ulaz besplatan, direktan prenos na SportKlubu – FK Željezničar\nProtiv Širokog Brijega ulaz besplatan, direktan prenos na SportKlubu\nRevanš susret 1/4 finala Kupa BiH između FK Željezničar i NK Široki Brijeg na rasporedu je u srijedu od 18 sati.\nPrvu utakmicu su Plavi riješili u svoju korist golom Šabanadžovića, te sigurno da u revanšu našem timu je potrebna podrška da se plasira u polufinale Kupa BiH gdje su već Sloboda, Krupa i Zvijezda 09. Utakmica se igra u srijedu u 18 sati.\nFK Željezničar je omogućio besplatan ulaz za sve navijače za južnu, istočnu i sjevernu tribinu. Zbog ograničenog kapaciteta, ulaznice za Zapad su u prodaji po cijeni od 20 KM, a navijači koji nisu iskoristili ulaznice za zapad od susreta sa Sarajevom mogu iste zamijeniti za ulaznice za derbi sa Širokim. To će biti moguće u Fan shopu u utorak i srijedu.\nZa sve navijače van Sarajeva i širom svijeta, omogućen je i direktan prenos na najgledanijem sportskom kanalu u regionu, SportKlubu.


Solberg: Država ključna za ljudska i radnička prava\nErna Solberg, premijerka Norveške\nErna Solberg, premijerka Norveške, u Beogradu je zajedno sa premijerkom Srbije Anom Brnabić razgovarala sa predstavnicima organizacija civilnog društva, gde je naglasila da su univerzalna ljudska prava, socijalna i ekonomska, svakodnevno na ispitu.\n“Država ima ključnu ulogu da zaštiti ljudska prava i slobode građana, uključujući i radnička prava. Radnička prava su i osnov održivog razvoja i borbe protiv siromaštva. Sve to počinje sa poslom, što znači da moramo da stvorimo radna mesta kako bi ljudi imali svoja prava. Onova svega su ekonomski napredak i otvaranje radnih mesta. Posao znači mnogo više od novca koji čovek zarađuje. On daje stabilnost i slobodu, a finansijska nezavisnost daje samopouzdanje. Benefiti pristojnog posla nisu samo na individualnom nivou, već su vitalni za ekonomiju i čitavo društvo,” rekla je Solberg.\nNorveška i srpska premijerka u šetnji Beogradom\nPremijerka Norveške rekla je da su potrebni razmena iskustava i primena najnaprednijih modela, i navela da će Norveška nastaviti da pomaže Srbiju i kroz saradnju sa Ministarstvom za rad i socijalna pitanja kako bi se zajednički suzbilo crno tržište rada.\n“Siva ekonomija eksploatiše radnike i potkopava legalni biznis. Naša saradnja uključuje i razmenu informacija u vezi sa radom tržišnih i poreskih inspektora. Potreban je koordiniran pristup u borbi protiv sive ekonomije i na tom planu važno je dalje razvijati saradnju između Srbije i Norveške”, navela je Solberg.\nPremijerka Ana Brnabić rekla je da Srbija treba još da napreduje kada je reč o ljudskim pravima i dodala da je na tom planu potrebna puna primena pravnog okvira.\n“Na tome svi moramo da radimo i to nije samo stvar vlade već i sudstva. Srbija je u pregovorima sa Evropskom unijom otvorila pogavlja 23 i 24 koja se tiču vladavine prava i ljudskih prava. Napravili smo značajan iskorak, sproveli određene reforme, ali ima još posla”, navela je Brnabić.\nGovoreći o članstvu u Evropskoj uniji, Ana Brnabić ponovila je da to ostaje strateški cilj Srbije.\n“Taj cilj nam je pre svega važan zbog evropskih vrednosti, a ne zbog fondova. Čini mi se da se dugo u Srbiji, kao i drugim zemljama Zapadnog Balkana, Evropska unija gleda kao neki ćup sa novcem do kog treba doći da bi se dobila nekakva keš isplata. Srbija treba da bude u Evropskoj uniji zbog skupa vrednosti koje ona predstavlja, a taj skup vrednosti je bazičan u ljudskim pravima”, zaključila je Brnabić.


Dodik: Sarajevo migrantima menja etničku sliku BiH - 23.06.2018, Sputnik Srbija\nPredsednik Republike Srpske Milorad Dodik ponovo je danas odbacio mogućnost smeštaja migranata na području srpskog entiteta i optužio bošnjačke stranke da ih... 23.06.2018, Sputnik Srbija\n22:41 23.06.2018 (Osveženo: 16:02 16.11.2021)\nPredsednik Republike Srpske Milorad Dodik ponovo je danas odbacio mogućnost smeštaja migranata na području srpskog entiteta i optužio bošnjačke stranke da ih motivišu da dolaze u BiH kako bi im dodelile državljanstvo i tako uticale na promenu etničke i verske slike.\n„Ovo je namerna akcija političkog Sarajeva zajedno sa bezbednosnom službom koju vodi SDA da se u BiH pre izbora uvuče, kako su oni planirali, 150.000 migranata“, rekao je Dodik na konferenciji za novinare.\nOn tvrdi da će migrantima vlasti u Sarajevu regulisati status azilanata i potruditi se da dobiju državljanstvo BiH.\nDodik kaže da bi razmeštanje migranata podrazumevalo „ozbiljan pritisak na naš način života u Republici Srpskoj“ i promenu etničke i verske strukture u BiH.\nOn takođe kaže da vlast u BiH manipuliše brojem migranata koji su ušli u zemlju i tvrdi da ih zapravo ima pet puta više.\nDodik, s druge strane, smatra da su centralne vlasti BiH u rasulu i da nemaju stvarne podatke budući da brojni migranti ulaze u zemlju putem ilegalnih prelaza.


Zubni kamenac – NajZdravlje\nZubni kamenac, predstavlja uočljive naslage na zubima koje nastaju kao posledica mineralizacije pljuvačke i javljaju se najčešće na unutrašnjem delu spoja zuba i gingive, odnosno zubnog mesa. Takođe, zubni kamenac se javlja i sa spoljne strane između zuba i gingive i tada predstavlja poseban problem jer time što je uočljiv daje ružnu sliku vaših zuba i loše predstavlja stepen vaše oralne higijene.\nMeđutim, ono što je važno napomenuti, jeste da čak i najispravnija i najredovnija oralna higijena ne može u potpunosti da spreči pojavu ovih ružnih naslaga. Razlog tome je što postoje osobe čiji sastav pljuvačke sam po sebi zapravo nosi veću podložnost i predstavlja predispoziciju za mineralizaciju odnosno nastanak kamenca.\nOralna higijena može samo ovu pojavu da ublaži i zato je svakako neophodno redovno je sprovoditi.\nOdređeni deo uticaja na stvaranje zubnog kamenca ima i vrsta hrane koju unosite, pa tako mekana i retka hrana stvara veći preduslov, dok tvrda hrana manje utiče na to. Razlog tome je što se iz mekanih namirnica lakše i brže oslobađaju mineralni sastojci koji su u njoj sadržani, i tako oslobođeni se zadržavaju u većoj količini unutar vaše pljuvačke i usne duplje, odakle se kasnije talože i pretvaraju u kamenac na zubima.\nZubni kamenac, kada se formira, on najpre ima svetlu i ne toliko uočljivu boju, ali mu uticaj određene hrane i napitaka, kao i duvanski dim, daju tamniju i uočljiviju boju.\nOva ružna pojava na zubima, ne samo da stvara lošu estetsku sliku, već i uzrokuje neprijatan zadah, a ujedno može dovesti i do klimanja ili čak ispadanja zuba, odnosno paradentoze.\nIz pomenutih razloga, zubni kamenac treba redovno uklanjati, a to je moguće odlaskom kod stomatologa, koji primenjuju dva načina skidanja zubnog kamenca.\nPrvi način se obavlja ručno, uz anesteziju i upotrebu odgovarajućeg stomatološkog pribora, uz pomoć koga stomatolog uklanja naslage. Ipak, ovaj način uklanjanja je znatno bolniji i neprijatniji u odnosu na drugi način skidanja, koji se obavlja ultrazvučno i bezbolno, bez grubog kontakta sa gingivom, što je slučaj pri upotrebi stomatološkog pribora.\nbolesti bolesti zuba kamenac zubi zubni kamenac\n← Izvori bakterija i virusa\nŠta utiče na krvnu sliku →


Ništa od pojeftinjenja grejanja - Novi Sad\nNišta od pojeftinjenja grejanja\n10:06:00 16.06.2018, Komentara: 0\nNovi Sad - Cena grejanja u Novom Sadu neće biti smanjena. Ideja o smanjenju cene grejanja potekla je od opozicionih odbornika, koji smatraju da je potrebno da se to uradi pošto JKP „Novosadska toplana“ ima velike prihode i prošle godine su imali dobit od preko milijardu dinara. Međutim, vladajuća većina na jučerašnjoj sednici Skupštini grada nije ulazila u raspravu oko ovog predloga.\nKako piše 021.rs, direktor „Novosadske toplane“ Dobrosav Arsović medijima je izjavio da na visinu cene grejanja prvenstveno utiče cena gasa na svetskom tržištu, kao i metodologija koju utvrđuje država. On je podsetio da je „Toplana“ prošle godine već smanjila cene. Kako kaže, postoji opcija da se otvori mogućnost za novo umanjenje ali za sada nema nagoveštaja da će toga biti.\nArsović je dodao i da bi, kada se gleda dobit „Toplane“, trebalo uzeti u obzir da najveći deo profita potiče od prodaje električne energije koju proizvodi novi pogon u Toplani Zapad i koji donosi prihode preduzeću od preko 50 miliona dinara mesečno.


Osam dobara proglašeno nacionalnim spomenikom – Info366.net\nPočetna | Društvo | Osam dobara proglašeno nacionalnim spomenikom\nSARAJEVO – Komisija za očuvanje nacionalnih spomenika BiH proglasila je osam dobara nacionalnim spomenikom BiH, izjavio je danas u Sarajevu predsjedavajući Komisije Dubravko Lovrenović.\nOn je rekao da su nacionalnim spomenikom proglašeni jedno pokretno dobro – Muzej “Mlade Bosne”, dva kulturna pejzaža – Hrustovačka i Dabarska pećina u Sanskom Mostu, dva istorijska spomenika – Samostan sestara kćeri božje ljubavi Josipovac u Tuzli i zgrada željezničke sekcije u Prijedoru, dvije istorijske građevine – zgrada sarajevskog kina “Apolo” i stambeno-poslovna zgrada u Ulici Maršala Tita u Sarajevu, te građevinska cjelina Novo Selo u Bijeljini.\n“Komisija je donijela zaključak da se na listu ugroženih spomenika uvrsti građevinska cjelina Novo Selo u Bijeljini i sada se na toj listi nalazi 78 dobara”, rekao je Lovrenović na konferenciji za novinare u Sarajevu.\nOn je napomenuo da je u proteklih 12 godina Komisija donijela 926 odluka, od čega 779 pozitivnih i 147 negativnih.\nPrema njegovim riječima, Komisija je usvojila Izmjene i dopune odluka za Stari grad Dubrovnik kod Ilijaša i Nekropolu sa stećcima u Kopošićima Ilijaš, te uradila aplikaciju, uz pismenu podršku opštine Stolac, za helenistički grad Daorson za program organizacije “Si ark” pod nazivom “500 čelendž”.\nLovrenović je naveo da bi Komisija do kraja januara naredne godine trebalo da dostavi materijal za nominaciju stećaka na listu svjetske baštine, a rezultat nominacije, odnosno odluka Uneska, trebalo bi da bude poznata do ljeta 2016. godine.\nNOVI GRAD – Predsjednik Vlade Republike Srpske Željka Cvijanović i načelnik opštine Novi Grad Snježana Rajilić uručile su danas rješenja o dodjeli nepovratnih novčanih sredstava za stambeno zbrinjavanje 49 porodica poginulih boraca i ratnih vojnih invalida, korisnika programa Vlade Srpske za potpuno stambeno zbrinjavanje ovih porodica. Cvijanovićeva je rekla da se danas završava realizacija ovog […]\nRomska populacija na području Bijeljine suočava se sa brojnim problemima, među kojima je najveći nezaposlenost, zbog čega živi na ivici egzistencije i u uslovima u kojima je nemoguće održavati dovoljne higijenske uslove, zaključeno je na diskusiji organizovanoj u Bijeljini povodom 8. aprila – Međunarodnog dana Roma. Predstavnici Udruženja građana za promociju obrazovanja Roma “Otaharin” […]


Fiskalni savet: budžetski deficit oko 3,5% - PKS-RPK Novi Sad\nFiskalni savet Srbije je procenio da će deficit opšte države u 2015. godini biti oko 3,5 odsto bruto domaćeg proizvoda (BDP), a da bi u 2016. mogao biti i veći ako Vlada odustane od mera štednje, koje uključuju smanjenje plata i penzija.\n-Â Budžetski deficit u 2015. godini, koji je planiran u iznosu od 5,9 odsto BDP-a, mogao bi da iznosi oko 3,5 odsto BDP-a, ali je stvarna mera njegovog umanjenja ipak oko 4,5 odsto BDP-a, naveo je Savet u mesečom izveštaju o fiskalnim kretanjima.\nKako je objašnjeno, umenjenje budžetskog deficiti postignuto je poboljšanjem naplate poreskih prihoda i neuobičajeno velikim uplatama javnih preduzeća i državnih agencija u budžet, dok su rashodi manji od planiranih usled malih troškova za isplatu otpremnina zbog kašnjenja u racionalizaciji broja zaposlenih, kao i za javne investicije.\n-Â U 2016. godini fiskalni deficit bi mogao da se trajno spusti na oko 3,5 odsto BDP-a ukoliko se dosledno sprovedu sve najavljene mere fiskalne konsolidacije. Glavne mere koje će u 2016. nastaviti da umanjuju deficit su zamrzavanje penzija i zarada (smanjenje deficitita za 20 do 25 milijardi dinara), racionalizacija broja zaposlenih u javnom sektoru (oko 15 milijardi) i uvođenje plaćanja takse za javni servis (oko osam milijardirdi)“, procenio je Savet.\n„Očekujemo i da se izdvajanja za javne investicije povećaju za najmanje 20 milijardi dinara, jer trenutna izdvajanja za ove namene nisu dovoljna da podrže privredni rast u Srbiji, a troškovi otpremnina će verovatno biti veći u 2016. u odnosu na 2015. godinu za preko pet milijardi dinara“, naveo je Savet.\nKako je upozoreno,Â ukoliko se odustane od glavne mere za umanjenje deficita u 2016. godini, zamrzavanja penzija i plata, izgubila bi se osnovna poluga ne samo za umanjenje deficita, već i za strukturno prilagođavanje javnih finansija Srbije jer su državna izdvajanja za plate i penzije još uvek znatno iznad svog održivog nivoa.\n„Dodatni problem bi moglo da bude i to što se planirana racionalizacija broja zaposlenih u javnom sektoru ne ostvaruje u punoj meri u 2015. godini i postoji veliki rizik da se neće ostvariti u punoj meri ni naredne godine“, smatra Fiskalni savet.


Dodjela atesta za REL i CO2 postupak varenja „Jačanje konkurentnosti na tržištu rada kroz proces cjeloživotnog učenja” – LINK Mostar\nDodjela atesta za REL i CO2 postupak varenja „Jačanje konkurentnosti na tržištu rada kroz proces cjeloživotnog učenja”\nU prostorijama Mašinskog fakulteta, Univerziteta Džemal Bijedić, održana je dodjela atesta za polaznike obuke za REL i CO2 postupak varenja prema europskim standardima (EN 287-1).\nObuku u trajanju od 3 mjeseca, koja se provodila na Institutu za mašinstvo, uspješno je završilo 12 polaznika i time steklo dodatna znanja i kvalifikacije.\nCjelokupan sistem edukacije je proveden kroz modularan način, a sastojao se od teoretske i praktične nastave sa precizno definiranim minimalnim vremenom koje je kandidat morao da provede na praktičnoj i teoretskoj obuci.\nZa punopravan rad na poslovima zavarivanja zavarivač se mora podvrgnuti jednom ili više postupaka atestacije prema standardu EN 287, kojim se dokazuje njegova sposobnost za određene postupke zavarivanja i koji važi samo određeno vrijeme (obično do 2 godine).\nObuka se organizira u okviru projekta “Jačanje konkurentnosti na tržištu rada kroz proces cjeloživotnog učenja” koji je usmjeren na promociju i priznavanje procesa cjeloživotnog učenja i obrazovanja odraslih što bi kao posljedicu imalo smanjenje nezaposlenosti i razvoj MSP sektora u Bosni i Hercegovini.\nStrateški cilj projekta je uvođenje i priznavanje trajnog sistema profesionalnog / strukovnog obrazovanja na kantonalnom/županijskom nivou uz identifikaciju stvarnih potreba radnog sektora i kroz obrazovanje odraslih omogućiti usklađivanje ponude i potražnje na tržištu rada.


Dačić: Srbija neće priznati Kosovo, hoće kompromisno rešenje | Radio Kosovska Mitrovica\n11. May, 2018 17:03 |\nSrbija nikada neće priznati Kosovo već hoće kompromisno rešenje, izjavio je danas ministar spoljnih poslova Ivica Dačić i istakao da bi bio veliki uspeh ukoliko bi se došlo do kompromisa jer je Kosovo “nadomak ostvarivanja svoje nezavisnosti”.\n“Čak i da neko kaže nema članstva u EU, Srbija ne može da prihvati jednostrani akt Kosova. Pitam se da li se svi slažu sa onim što sam rekao. Ako se slažu sa tim da idemo tim putem, a ne sutra da kažu Vučić (Aleksandar) i Dačić vode politiku suprostavljanja EU”, rekao je Dačić za TV Pink.\nDačić je dodao da narod u Srbiji mora dobro da se informise i pripremi za ono sto će stići.\n“Šta će se desiti ako dođe do napada na sever Kosova, da li smo svi mi spremni da reagujemo i učestvujemo? NATO je rekao da ako neko uđe na Kosovo smatraće to napadom na NATO”, napomenuo je šef srpske diplomatije.\n“Neka neko kaže kako ćemo se izboriti da nema nezavisnosti – trpljenjem, ratom ili odbijanjem da u narednih 10 godina uđemo u EU? Situacija je veoma kompleksna i svako treba da se zamisli”, naglasio je on.\nUpitan da li je realno da se do kraja godine potpise pravno obavezujući sporazum sa Prištinom on je odgovorio da je to teško ostvarivo, jer su pozicije i dalje veoma udaljene.\n“Zapad forsira Prištinu da se ostane na postojećim pozicijama. Kada na zapadu pomeneš razgraničenje oni neće da slušaju o tome. Moramo da budemo svesni posledica svih naših odluka”, ukazao je Dačić.\nKako kaže, Srbiji je jedina šansa američka administracija, odnosno da im se objasni da nema stabilnosti u regionu ako se pronađe rešenje za Kosovo kojim će zadovoljiti i srpski i albanski interesi.\nIzvor: Tanjug, Kontakt Plus radio


Preliminarni podaci Studije o stanju sive ekonomije u Srbiji govore da je nivo sive ekonomije u zemlji smanjen proteklih godina\nAutor I.S. - Objavljeno 2018-02-11 13:48:00\nTo je izjavio je potpredsjednik Saveza za fer konkurenciju Vladimir Tipsarević.\nMeđutim, tačni podaci i brojke biće poznati na Nacionalnoj konferenciji o suzbijanju sive ekonomije koja će se održati 20. februara u Beogradu u organizaciji NALEDA i Saveza za fer konkurenciju, podršku Njemačke razvojne saradnje (GIZ) i u partnerstvu sa Vladom Srbije.\n“To je prva takva studija od 2013. godine i poslužiće da se na objektivan način sagleda gde je Srbija trenutno u tom smislu“, kaže Tipsarević.\nCilj rada Savjeta za fer konkurenciju koji djeluje unutar NALEDA je da se do 2020. godine nivo sive ekonomije u Srbiji spusti na nivo kakav su imale zemlje centralne i istočne Evrope u trenutku uključivanja u EU.\n“Ulazimo u period revizije nacionalnog programa za suzbijanje sive ekonomije i za jednu takvu reviziju jako je bitno da imamo objektivne kriterijume na osnovu kojih možemo da vidimo kakve su efekte imale dosadašnje mere i aktivnosti”, objašnjava on.\nŠto se tiče edukativne kampanje čiji je nagradna igra “Uzmi račun i pobedi” sastavni dio, kompanije okupljene u okviru Saveza za fer konkurenciju će i ove godine podržati kampanju.\n“Do sada smo prikupili preko 200.000 evra i ta cifra će sigurno vremenom rasti. Konačni cilj kampanje je da se pojača svest gradjana i privrede o štetnim dejstvima sive ekonomije“, kaže Tipsarević.\nOn je pozvao sve kompanije u Srbiji da se priključe akciji i podsjetio da je prošli ciklus nagradane igre samo kroz poreske prihode doneo budžetu 73 miliona evra prihoda.\n#srbija #sivaekonomija #radnici #posao #istraživanje #revizija


Od 15. januara obavezna registracija putem interneta za ulazak u Austriju – RASEJANJE.info\nOd 15. januara obavezna registracija putem interneta za ulazak u Austriju\n13.01.2021 13.01.2021 Katarina\tAustrija, korona, registracija\nOd 15. januara 2021. biće obavezna elektronska registracija pre ulaska u Austriju (Pre-Travel-Clearance – PTC) za sve državljane Austrije. Obrazac za registraciju PTC biće dostupan je na nemačkom i engleskom jeziku na www.oesterreich.gv.at\nIzuzeci od zahteva za registraciju postoje za putnike koji redovno saobraćaju i putnike u tranzitu, kao i za lica koja putuju iz nepredvidljivih razloga u okviru porodice, koji se moraju uzeti u obzir. Obaveza karantina u trajanju od 10 dana iz zemalja sa visokim rizikom i dalje ostaje na snazi. Izlazak (iz karantina ) je moguć nakon pet dana uz negativan PCR test.\nIz Ministarstva inostranih poslova Austrije navode da lica koja putuju i treba da uđu u Austriju redovno prate ažuriranu listu zemalja rizičnih područja. Očekuje se da će Irska i Urugvaj biti stavljene na listu, a Singapur i Grčka sklonjenje sa liste rizičnog područja. Prilikom registracije se mora navesti i adresa boravka kako bi se izbegle manipulacije u pograničnim krajevima.\n← Otkazan Prosvjetin Srpski novogodišnji koncert\nVečeras se prikazuje film o Diani Budisavljević na Austrijskoj državnoj televiziji →


Karlovački đaci hvale Erazmus - oradio.rs\nČetvoro učenika Karlovačke gimnazije boravilo je u Kentu u Velikoj Britaniji, na omladinskoj razmeni u okviru programa Erasmus plus. Ovo je prvi njihov susret sa velikom mrežom razmene mladih širom Evrope.\nDunja Ćuković i Tamara Obradović učenice su Karlovačke gimnazije koje su dobile priliku da sa vršnjacima iz devet evropskih zemalja razmene mišljenja o obrazovnim sistemima u kojima žive. Sa još dvoje učenika one su se ove nedelje vratile iz Kenta u Velikoj Britaniji, gde su mogle da vide u kakvim uslovima znanje stiču školarci iz istočnih evropskih zemalja, kao i da predstave edukativni sistem iz Srbije.\nDunja Ćuković kaže da je zahvaljujući ovom izletu uvidela da su razlike u uslovima obrazovanja, manje više, slične u državama iz kojih su njeni sagovornici došli.\n"Kada smo uporedili kakvo je stanje u drugim državama, generalno u srednjim školama, shvatli smo da je tu donekle sve isto. Negde je bolje, negde lošije, ali da je generalno sve OK, čak i kod nas. Ni naši vršnjaci se nisu previše iznenadili. Jedino im je čudno da imamo više nastavnih jedinica i da smo podeljeni po smenama jer nam škole nisu dovoljno velike", kaže Dunja.\nNaša sagovornica hvali Erazmus plus program i nada se da će bar još jednom imati priliku da bude njegov deo. Kako planira da upiše Poslovnu psihologiju u Novom Sadu već od treće godine želi da ode na razmenu u inostranstvo.\n"Program je bio odlično organizovan. Vidim da s pojavljuju mnogi slični programi koji pružaju nove stvari koje možemo da naučimo. Definitivno želim i dalje da koristim Erazusmosv program", ističe Dunja.\nNjena školska drugarica Tamara Obradović kaže da obrazovni sistem evropskih država ima nekih prednosti koje bi volela da vidi i kod nas:\n"Jedan od pozitivnih primera je to što svaka škola uključuje učenike u timski rad na posebnim projektima. Kod nas toga skoro da nema, ali vidim da se to praktikuje napolju i volela bih kada bismo i mi ovde imali prilike na takav način da učimo", kaže Tamara.\nOna će, kako kaže, školovanje ipak nastaviti u inostranstvu i već je pokrenula proceduru za upis na jedan od fakulteta u Njujorku.\n"Naš obrazovni sistem sam upoznala i znam šta mogu da očekujem od njega. Privlači me američki način obrazovanja i to je definitivno moja odluka o nastavku školovanja", kaže Tamara.\nRadionice u Kentu organizovane su u okviru saradnje udruženja "Romanca society" iz Londona i "Iuventa" iz Šapca. Saradnju je inicirao EU Info point iz Novog Sada nakon nedavno održane prezentacije programa mobilnosti za mlade u okviru Evropske unije. Milisav Milinković iz novosadskog EU info pointa kaže da su utisci mladih koji se vrate sa ovakvih programa po pravilu pozitivni.\n"Srbija dosta učestvuje u Erazmus plusu i dosta organizacija organizuje različite aktivnosti koje mogu da traju i po nekoliko meseci. Pošto je ovo prvi put da su učenici Karlovačke gimnazije učestvovali u međunarodnoj razmeni uz osam zemalja koje su učestvovale, ovih ćemo dana imati sa njima sastanak da vidimo kakve su im refleksije, šta je to što su tamo naučili i šta bi od svega toga moglo da se primeni i kod nas", kaže Milisav.\nU Srbiji postoji kontakt tačka Erazmus plus programa kao i sajt Erasmusplus.rs koji imaju dosta informacija o programima i prilikama za mlade, al i za nastavnike koji žele da iskoriste mogućnost razmene. Kako nam je rečeno u EU info pointu, kvalitetnih programa i prilika ima uvek, a svi učenici, studenti i profesori koji žele da se uključe u Erazmus plus uvek su dobrodošli u kancelariju EU info pointa na Bulevaru Mihajla Pupina broj 17, gde mogu detaljno da se informišu.\nUčenici Karlovačke gimnazije otišli u Veliku Britaniju\nČetvoro učenika Karlovačke gimnazije otputovalo je u Kent, Veliku Britaniju, na omladinsku razmenu u okviru programa Erasmus plus.\nKarlovačka gimnazija osvojila nagrade na Književnoj olimpijadi\nUčenici Karlovačke gimnazije osvojili su pet specijalnih internacionalnih nagrada iz oblasti književnosti na internacionalnoj Književnoj olimpijadi (International Reading Olympiad) u…


Timoti Les: Kolaps Bosne izgleda neizbežno\nUkoliko Bošnjaci odbiju zahteve da se obnovi prvobitno dejtonsko ustrojstvo, Srbi će imati opciju da jednostrano otcepe svoju teritoriju od Bosne i da se ujedine sa matičnom državom, objašnjava britanski politikog\nMarija Stojanović | Demostat | Beograd 6. Mar 2020 | U fokusu\nBosna i Hercegovina se ubrzano kreće ka svom drugom kolapsu, tri decenije otkako se ova nezavisna država prvi put dezintegrisala.\n“Okidač” za to predstavljala je presuda Ustavnog suda BiH, po kojoj se poljoprivredno zemljište u Republici Srpskoj proglašava imovinom Bosne, a ne RS.\nTakva presuda usledila je nakon pritužbe bosanskih parlamentaraca, koja je “prošla” zahvaljujući podršci nesrpskih članova devetočlanog sudskog panela, uključujući troje inostranih sudija, navodi u autroskom tekstu za portal BalkanInsight Timoti Les, istraživač na Geopolitičkom forumu Univerziteta Kembridž i direktor tink-tenka "Nova Evropa".\nU tekstu se ističe da je lider bosanskih Srba Milorad Dodik, uz podršku parlamenta Republike Srpske, Srpske pravoslavne crkve i većine svojih birača, postavio ultimatum Bošnjacima - sklonite inostrane sudije iz Ustavnog suda u roku od 60 dana ili će RS jednostrano uspostaviti punu autonomiju i inicirati referendum o nezavisnosti.\nU međuvremenu, parlament RS pozvao je bosanske Srbe da ne učestvuju u državnim institucijama, proglasivši ih nevažećim.\n“Čini se da je ovo lako odbaciti kao još jednu praznu pretnju u nizu retoritičkih zahteva Dodika za nezavisnost Republike Srpske, koje sežu do sredine dvehiljaditih. Umesto da ignoriše presudu Ustavnog suda, Dodik skreće pažnju bosanskih Srba sa ekonomskih nedaća izazivajući krizu, a zatim će da požanje uspeh na lokalnim izborima. Ipak, takvim analiziranjem gubi se iz vida šira strateška slika - spoljna potpora za očuvanje bosanske države je urušena, čime su se stvorili uslovi da se RS otcepi od Bosne”, ukazuje on.\nBritanski stručnjak za Balkan konstatuje da se Zapad vremenom “ohladio” kada je reč o pokušajima očuvanja “dejtonskog ustrojstva” BIH.\nKako objašnjava, “višestruki slojevi uprave vodili su ka ozbiljnim defektima, a složeni sistem nadzora, uključujući etničke kvorume i nacionalni veto, omogućio je grupama sa suprotstavljenim interesima da blokiraju proces donošenja odluka u zajedničkim institucijama, čime je postavljena nepremostiva prepreka za integraciju Bosne u EU i NATO, što je predstavljalo strategiju Evropljana i Amerikanaca za ovu zemlju”.\n“Kao posledica toga, krajem devedesetih Zapad je dodelio ovlašćenja za sprovođenje reformi državnim institucijama, preusmerivši nadležnosti sa nižih nivoa uprave do centralnih institucija i ograničavanjem prava nacionalnih grupa da blokiraju donošenje zakona. Ipak, Srbi nikada nisu prihvatili ove reforme, koje su im bile nametnute. Kada je Zapad najzad smanjio kontrolu nad Bosnom, 2006. godine, Dodik je počeo da preti secesijom, dok su Bošnjaci iskoristili sva politička, zakonska i diplomatska sredstva da nastave proces centralizacije, koji je započeo Zapad, čemu su se Srbi oduprli, i započeo je rat nerava, koji je usporio politički, društveni i ekonomski razvoj Bosne”, naglašava se u tekstu.\nLes smatra da Bošnjaci ne mogu da pobede u “ratu nerava”. On precizira da je “odnos snaga na terenu takav” da ide naruku onima koji žele da se otcepe iz Bosne.\n“Cilj Bošnjaka o uspostavljanju demokratskog, multietničkog društva zahteva aktivnu saradnju Srba i Hrvata, a obe grupe se tome protive... Ukoliko Bošnjaci odbiju zahteve da se obnovi prvobitno dejtonsko ustrojstvo, Srbi će imati opciju da jednostrano otcepe svoju teritoriju od Bosne i da se ujedine sa matičnom državom”, objašnjava britanski politikog.\nU tekstu se ocenjuje da se umnogome izmenila pozicija “različitih spoljnih aktera”, čime se stvorila šansa za Srbe da se otcepe. Kako se naglašava, došlo je do zaokreta u SAD izborom Donalda Trampa za predsednika i njegovim odbijanjem da vodi “glupave ratove” u perifernim regionima poput Balkana, kao i fokus na neutralisanje ruskog uticaja u Srbiji, “tako što će privoleti Srbiju da prizna Kosovo i da reši ovo pitanje zahvaljujući kojem Rusija ima uticaja na spoljnu politiku Srbije”.\nDimitrijević: Tita je žuljala činjenica da mu Amerikanci daju vojnu pomoć\nPrema Dimitrijevićevim rečima, pomenuti program pratio je i veliki tok politi�...


Gvardiola: Najteže osvojeni trofej u karijeri\nSvetski sport - Ponedeljak 13.05.2019 - 11:26\nSiti je danas odbranio titulu u Premijer ligi, pošto je u poslednjem kolu pobedio Brajton 4:1\nSiti odbranio titulu u Premijer ligi FOTO: AP\nTrener fudbalera Mančester sitija Pep Gvardiola rekao je da je titula koju je danas osvojio u Premijer ligi najteže osvojeni trofej u njegovoj karijeri.\n- Moramo da čestitamo Liverpulu i zahvalimo im, gurali su nas da povisimo naše standarde. Ovo je neverovatno, 98 bodova, odbranili smo titulu. Prošle sezone smo podigli standarde a Liverpul nam je sada pomogao - morali smo da pobedimo u 14 uzastopnih utakmica da bismo osvojili ovu titulu. Ovo je najteža titula koju sam osvojio u karijeri - rekao je Gvardiola, preneli su britanski mediji.\nSiti je danas odbranio titulu u Premijer ligi, pošto je u poslednjem kolu pobedio Brajton sa 4:1. Siti se borio za titulu sa Liverpulom, koji je sezonu završio sa jednim porazom, ali sa bodom manje.\nMančester siti je prva ekipa koja je odbranila titulu u Premijer ligi od 2009. godine i Mančester junajteda.\nKOMPANI: LIVERPUL NIJE ZASLUŽIO DA BUDE DRUGI\nVensan Kompani je danas osvojio četvrtu šampionsku titulu sa Sitijem.\n- Bila je najteža, ali je i najdraža titula u Premijer ligi. Liverpul je ove sezone bio izuzetan, ne želim da im otežavam, ali tako je - oni nisu zaslužili da budu drugi ove sezone. Ali, to me čini srećnijim, pošto smo se borili protiv tako dobrog tima, a kada smo bili u teškoj situaciji uspevali smo da postignemo dobre rezultate - rekao je Kompani za klupski sajt.